**V Бөтендөнья татар хатын-кызлары җыены**

*(Кәрим Тинчурин исемендәге Татар дәүләт драма һәм комедия театры)*

**ПЛЕНАР УТЫРЫШ**

**14.04.2017 Казан шәһәре**

**Хатыннарның бүгенге көнге беренче вазыйфалары – ана телен саклау.**

**(Мөхлисә Бубый)**

**Кадрия Идрисова:** Хәерле көн, хөрмәтле Президиум, утырышта катнашучы мөхтәрәм асыл затлар, килгән кунаклар! V Бөтендөнья татар хатын-кызлары җыенын башлап җибәрергә рөхсәт итегез.

Менә без тагын башкалабыз Казанда V Бөтендөнья татар хатын-кызлары җыенына җыелдык. Быелгы җыенда Татарстан Республикасының 43 районыннан, Россия Федерациясенең 65 төбәгеннән, 18 Ерак һәм Якын чит илләрдән 400 дән артык делегат катнаша. Шулай ук биредә махсус чакырылган мәртәбәле кунаклар да бар.

 Җыенның программасы кысаларында 13 апрель көнне, ягъни кичә делегатлар Татарстан Республикасының Арча, Биектау, Балтач, Яшел Үзән районнарында булдылар. Район җирлекләрендә делегатлар “Ак калфак” татар хатын-кызлары иҗтимагый оешмасының һәм башка хатын-кызлар оешмасының эшчәнлеге белән таныштылар, халыкның яшәеше, тормыш көнкүреше белән һәм шулай ук “Бишек туе”ның үткәрү тәртибе белән таныштылар. Ышанып әйтә алам, сез бу сәяхәттән күңел җылылыгы тапкансыздыр һәм ул сезнең тормыш тарихыгызда, яшәү рәвешегездә билгеле бер урын алыр дип уйлыйм.

Мин инде сезнең җылы кул чабуларыгыздан ошатып кайтканыгызны, үзебезгә кирәк дип алганыгызны, инанганыгызны ышанып әйтә алам. Һәм сезне көтеп алган, анда сез хакимият башлыклары белән таныштыгыз, гомумән, дәүләт органнарында эшләүчеләр , хакимияттәге башка җитәкчелек белән хатын-кызлар оешмасының нинди бергәлектә эшләгәннәрен сез аны күреп кайттыгыз. Һәм менә шушы безнең бөтен җирдә дә киң җәелергә тиеш. аларга чын күңелдән рәхмәт! Алар сезне бер тында шундый каршы алдылар. Бик матур итеп сезгә чаралар күрсәттеләр. Тагын бер кат аларга рәхмәт белдерик.

Ә хәзер Президиум белән таныштырырга рөхсәт итегез:

1. **Закиров Ринат Зиннур улы** – Бөтендөнья татар конгрессы Башкарма комитеты рәисе
2. **Ратникова Римма Атлас кызы** – Татарстан Республикасы Дәүләт Советы рәисе урынбасары, Татарстан журналистлар берлеге рәисе
3. **Идрисова Кадрия Рәес кызы** – Бөтендөнья татар хатын-кызларының “Ак калфак” иҗтимагый оешмасы рәисе
4. **Колесникова Лена Рафыйк кызы –** Чиләбе өлкәсе татарлары конгрессы Башкарма комитеты рәисе
5. **Бедретдин Кадрия Фәйзрахман кызы** – Финляндиянең татар җәмгыяте әгъзасы
6. **Миликеева Флүрә Ирек кызы** – Казакъстан Республикасы Уральск шәһәре “Татар мәдәни үзәге” иҗтимагый берләшмәсенең идарә рәисе
7. **Вәлиева Зилә Рәхимҗан кызы** – “Казан Кремле” музей-тыюлыгы директоры, “Татарстан хатын-кызлары” Республика иҗтимагый оешмасы җитәкчесе
8. **Саттарова Гөлинә Рөстәм кызы** - Бөтендөнья татар хатын-кызлары “Ак калфак” иҗтимагый оешмасының Яшел Үзән бүлекчәсе җитәкчесе, район Советы депутаты, Акъегет мәктәбе директоры
9. **Сәетова Дамира Расыйх кызы** – Башкортстан Республикасының атказанган артисты, Уфа Дәүләт “Нур” татар театры актрисасы
10. **Сәйдә абыстай Аппакова –** Татарстан Республикасы Диния нәзарәтендә хатын-кызлар арасында һәм Бөтенроссия мөселман хатын-кызлары оешмасында дәгъват шурасы, ягъни вәзгыятьчеләр оешмасы җитәкчесе.

Шулай ук бүгенге пленар утырышта:

Татарстан Республикасы Президенты Аппараты, хөкүмәт әгъзалары, дәүләт һәм җәмәгать эшлеклеләре, дин әһелләре, язучылар, артистлар. Район, төбәк, чит илләрдәге хатын-кызлар оешмасы җитәкчеләре катнаша.

Ә хәзер безнең утырышның регламентын билгелик. Чыгыш ясарга теләүчеләрнең күп булуын искә алып, төп докладларга – 15 минут, чыгышларга – 5-7 минут вакыт бирелә. Шушы тәкъдим белән килешкәннәрдән тавыш бирүегезне сорыйм.

 Төшерегез. Каршылар? Юк.

Ә хәзер Татарстан Республикасы Президенты Рөстәм Нургалиевич Миңнеханов исеменнән сәламләү өчен сүз Татарстан Республикасы Дәүләт Советы рәисе урынбасары, Татарстан журналистлар берлеге рәисе **Ратникова Римма Атлас** кызына бирелә. Рәхим итегез!

Римма Ратникова: Хәерле көн, хөрмәтле милләттәшләр! Татар халкының теле, мәдәнияте, әхлагы сагында торучы ак калфаклы ханымнар һәм туташлар! Сезгә сәламәтле, эшегездә уңышлар телим. Сезнең белән бу очрашуга мин бик шат. Без хәзер милли тормышыбызны “Ак калфак” оешмасыннан, аның зирәк, кайгыртучан, максатчан ханымнарыннан башка күз алдына да китерә алмыйбыз. Халкыбыз үз асылын саклап калсын, киләчәктә дә башка милләттәр арасында югалып калмыйча яшәсен, үссен өчен сез алып барган эшләр зур әһәмияткә ия.

Минем инде рәсми вазыйфам сезнең алда сезгә багышланган Рөстәм Нургали улы Миңнеханов Татарстан Республикасы Президентының рәсми сәламләвен яңгыратам. Ул болай дигән:

Мөхтәрәм кунаклар, хөрмәтле ханымнар һәм туташлар! Сезне башкалабыз, кунакчыл Казан шәһәрендә кайнар сәламлим. V Бөтендөнья татар хатын-кызлары җыены милли мәдәниятне, рухи хәзинәләребезне торгызу, үстерү һәм саклап калу, туган телебезгә ихтирманы арттыру максатларыннан уздырыла торган күркәм чараларның берсе.

Гаилә учагын саклауда, балалар тәрбияләүдә, җәмгыятебездәге рухи, әхлакый эшчәнлектә хатын-кызның роле аеруча зур. Сез яшь буын вәкилләренә миһербанлылык, хезмәт сөю кебек асыл хасиятләрне сеңдерергә тырышасыз. Болар исә милли тәрбиянең нигезен тәшкил итүче сыйфатларның иң мөһимнәре дияргә була.

Татар тарихында күренекле урын тотучы, дөньяда танылган бөек шәхесләр, мәшһүр хатын-кызларыбыз байтак. Заһидә Бурнашева, Фатиха Аитова, Сәхибҗамал Гыйззатуллина Волжская, Сара Садыйкова, Мәгүба Сыртланова исемнәрен атап китү генә дә җитәрлек мөгаен. Алар милләтебез горурлыгы. Сез заманнан калышмыйсыз. Хәзерге катлаулы чорда, тиз үзгәрүче дөнья шартларында яшь буында милли үзаң формалаштыру өчен зур хезмәт куясыз.

Бүгенге җыенның эше нәтиҗәле булыр, яңа идеяләр, уңышлы фикерләр, кызыклы тәкъдимнәр әйтелер дип ышанам. Кадерле хатын-кызлар! Әлеге чарада катнашуыгыз иҗтимагый эшчәнлектә тәҗрибә уртаклашу мөмкинчелеге тудырсын, бәрәкәтле эшкә җилкендерсен һәм якты өметләр өстәсен, яңа планнарыбызга этәргеч бирсен. Һәммәгезгә дә нык сәламәтлек, иҗадый уңышлар, гаиләгезгә иминлек телим. Якыннарыгызның җан җылысын, кадер хөрмәтен тоеп, бәхетле яшәгез.

Рөстәм Нургали улы Миңнеханов – Татарстан Республикасы Президенты. Сәламләүне Кадрия Раесовна сезгә тапшырам.

**Кадрия Идрисова:** Бик зур рәхмәт! Җыенның эшен башлап җибәрдек. Ә хәзер төп доклад белән чыгыш ясарга рөхсәт итегез.

**Кадрия Идрисова:** Хөрмәтле җәмәгать, газиз милләттәшләрем! Зур дулкынлану белән без кабат мәркәзебез Казанга җыелдык. Бу табигый. Һәр татарның күңеле Татарстанга, башкалабыз Казанга тартыла. Безнең очрашу шатлыгына язның матур төсмерләре, табигать уянуы авазлары килеп кушыла.

Килешәсездер, шундый шартлар һәркемнең күңелендә якты өметләр уята. Матди хыяллар барлыкка китерә. Шигем юк, бу залда милләт язмышына битараф булмаган ханымнар вә туташлар утыра. Карагыз әле, сез нинди матур! Нинди ихлас! Бер-берегезгә карап, бер-берегезне сәламләп алыгыз әле. Сездәге киемнәрнең төс гармониясе һәм калфаклар. Әгәр дә без калфак кимәгән хатын-кызны күрсәк, ул тәмамланмаган образны барлыкка китерә кебек хәзерге вакытта. Чөнки безнең башыбыздагы калфак безнең образыбызның тәмамлануын күрсәтә. Менә шуңа күрә дә сез шундый итеп килгәнсез, без шушы образда мөселманның татар хатын-кызы образында. Һәм бу шушы мөселманның татар хатын-кызларның җыены да. Бик зур рәхмәт сезгә! Чын күңелдән баш иям.

Хөрмәтле ханымнар һәм туташлар! Искә аласыздыр, күңелегезгә дә сеңдереп барасыздыр, һәр җыенда Мөхлисә Бубыйның сүзләрен шигарь итеп алабыз. Бүгенге җыенның төп шигаре - Хатыннарның бүгенге көнге беренче вазыйфалары – ана телен саклау.

Беренче хатын-кыз казыяның фикерләрен дәвам итеп, тагын шуны да җиткерәсем килә. “Балаларыбызга яхшы тәрбия биреп, милләтебезне оҗмахлы кылучы да без. Аларны тәрбиясез куеп, милләтебезне җәхәннәм, тәмугъка кертүче дә без – хатыннар”, - дигән Мөхлисә Бубый. Минемчә аның бу сүзләрен һәр татар хатын-кызы үз күңелендә даими сакларга тиеш.

Чыгышымда хатын-кызларга кагылышлы бер тарихи вакыйга турында әйтеп китүе урынлы булыр. 1917 елның февраль революциясеннән соң татар дөнҗясы искиткеч көчле вә күләмле күтәрелеш кичерә. Бу күтәрелешләрнең алгы сафларында, әлбәттә, хатын-кызларыбыз да була. бу чорда Казанда I Бөтенроссия мөслимәләр корылтае җыела һәм мөһим карарлар кабул ителә. Шул карарлар нигезендә татар хатын-кызлары ислам дөньясында беренчеләрдән булып сайлау хокукларына ирешә. Апрель аенда хатын-кызларның беренче корылтаена 100 ел. Менә нинди тәңгәллек. Безнең бүгенге җыен һәм апрель ае хатын-кызларның корылтаена100 ел.

Бөтендөнья татар конгрессы оешуга да тиздән 25 ел була. Уйлап карасаң, бу шактый мөһим дата. Чөнки дәүләтебезне югалтканнан соң, беренче тапкыр бөтен дөнҗяда яшәгән татар халкын барлау, җыю, берләштерү, аның киләчәген кайгырту максатыннан махсус халыкара статустагы структура төзелде һәм ул уңышлы гына эшләп килә. Конгресс каршында аның кысаларында оешып киткән безнең “Ак калфак” татар хатын-кызлар оешмасына да июль аенда 25 ел тула.

Конгресс хатын-кызлар хәрәкәтенә зур игътибар бирә дип уйлыйм. Бүгенге көндә “Ак калфак” оешмасының 475 филиалы бар. Татарстанның 43 районында һәм шәһәрләрендә, 42 регионда һәм 19 чит илдә. Аеруча Кыргызстанда, Швециядә. Россия регионнарыннан Башкортстан, Оренбург, Пенза, Удмуртия, Түбән Новгород, Киров, Самара, Ульян өлкәләрендә, Татарстанның Актаныш, Азнакай, Балтач, Биектау, Яшел Үзән, Чирмешән, Чүпрәле, Саба районнары җирлекләрендә эш зур активлык белән бара.

“Ак калфак”тан тыш “Сүзге”, “Мөхлисә бубый”, “Сәхибҗамал” оешмалары белән дә тыгыз элемтәдә эшлибез. Үзебезнең Татарстанда эшләп килүче Зилә Рахимьяновна дип таныштырдык Татарстан хатын-кызлары оешмасында без һәрвакытта Президент кабул итүләрендә катнашабыз. Ә быел инде безнең өчен бик зур шатлык, Зилә Рәхимьяновна, бик зур рәхмәт сезгә. Лена Колесникова белән дә сез таныш. Ул безнең Россия күләмендә җиңүче хатын-кыз образын тасвирлады. Һәм ул анда җиңүче титулына ия булды. Без аның белән бик горурланабыз, бик шатланабыз.

Гомумән, Татарстан хатын-кыз оешмалары, җирлекләрдәге оешмалар, безнең “Ак калфак” оешмалары берлектә эшлиләр һәм бик килешеп эшлиләр. Узган елгы форумда кабул ителгән резолюция. Мин сезгә һәрвакыт әйтәм, резолюцияне кабул итәбез. Эш вакытында ел буе резолюциягә карагыз. Без анда нәрсә кабул итәбез, ул безнең үтәләме. Ул мондый гади биреп җибәрә торган кәгазь түгел. Чөнки без аны бөтенебез дә бертавыштан хуплап, ул карарны кабул итәбез. Бу кабул итү безнең “без моны эшләргә әзер” дигән сүз. Һәр карарны кабул иткәндә уйлап, баш шәрифләренә җибәреп, фикер белән эшләргә кирәк. Шуңа күрә без барыбыз да кул күтәреп тавыш биргәнбез икән, кайткач бу эшләрне барыбыз да җиренә җиткереп башкарырга бурычлы.

Сез монда бүген җыелып килдегез. Кискен сүзләр дә булыр, конкрет сүзләр дә ишетерсез, ләкин аны үзегездә йота белегез. Без бик күп җыелабыз. Без форумнарда гына җыелмыйбыз, безнең бик күп күчмә утырышлар бар. Гадәттә безнең җитәкчеләр булып кайбер җирләрдә әдәбият укытучыларын куялар. Мин әйтмим, әдәбият укытучылары көчле халык, ләкин җитәкче булып эшли белмәгән, ләкин эшләп карамаган хатын-кыз, 13 ел хатын-кыз укытучы булып кына эшли икән, бер җирдә дә ул җитәкче булып эшләп карамаса, ул бүген регионны җитештереп чыгара алмый, региондагы хатын-кызларны артыннан ияртә алмый. Әдәбият укытучылар йә башка кечкенә функцияне үтәгән, ләкин җитәкче постында эшләмәгән кеше үз артыннан бөтен районны, бөтен регионны һәм чит илләрне ияртә алмый.

Без моны дөрес аңларга тиеш. Миңа кайвакыт әйтәләр: “Кадрия Рәесовна, без бит кечкенә кеше. Без ничек хакимият башлыгына керик? Кадрия Рәесовна, без кем инде?”. Мин һәрвакыт әйтәм, әгәр дә син үзеңне куялмыйсың икән, син үзеңнең артыңнан хатын-кызларны ияртәлмисең икән, бүген хакимият башлыгына керүне син зур эш дип саныйсың икән миннән булмый дип, зинһар әйтәм, “Ак калфак” оешмасының җитәкче булудан үзегез әйтегез, мин булалмыйм, эшли алмыйм, булдыралмыйм дип.

Халыкны алдап йөрүнеңэң мәгънәсе юк. Чөнки безгә эшләргә кирәк. Бер-беребездән калмаска кирәк. Нәрсә кабул иттек бер җыенда, шуны икенчесенә эшләп бетереп без килергә тиеш. Әгәр дә без һаман да бер-беребезне сыйпап кына, алдашып кына, без эшлибез бит инде дип кенә йөрибез икән, безнең эшебез бармаячак.

Күрәсез, без карыннан башладык. Бәби карынга урнашты. Безнең тәрбия шуннан башланды. Сез аны һәрберегез беләсез. Кичә юкка гына без сезне “Бишек туй”ларына җибәрмәдек. Шуның белән бу өлешне тәмамлауны күрсәтә, ә эшләнеп бетмәгәннәргә әле кабат кире кайтып, җиң сызганып эшли башларга кирәк икәнен күрсәтә. Эшли башлау без эшләдек дип отчет бирү түгел бездә. Сез аны бик әйбәт беләсез. Кайтабыз, ике атнадан соң сезнең фотосүрәтләр белән менә шушы әйберне үткәрә башладык дигән миңа сездән материалларыгыз килә башлый. Менә шунда мин күрәм инде, эшли башладыкмы без, әллә без һаман да шушында алган тәэсирләрдән айный алмыйча йөрибезме.

Ике җыен арасында күчмә утырышлар үткәрү безнең гадәткә кереп китте. Моның бик кирәкле икәненә без үзебез дә инандык бергәләшеп. Узган ел җыеннан соң без беренче Яшел Үзәнгә кузгалдык. Яшел Үзән, бер карасаң, урыс кешеләре күбрәк яшәгән җир кебек, ләкин теләсәң эшләп була. Иң беренче алар эшли башлаганнан ук башладылар балалардан Яшел Үзән буенча шәхесләрне барлатудан. Шәхесләрне барлыйлар, бала шуңа инша яза. Шул иншаны җыялар, бәйге үткәрәләр. Шулар арасыннан иң кыйммәтлесен, иң әйбәтләрен сайлап алып, китап чыгардылар. Китап чыгарганнан соң алар үзләренең “Шәхесләр эзләре, Идел аръягы шәхесләре эзләреннән” дигән үзләренең сәяхәт маршрутларынтөзеделәр.

Һәм монда килеп безгә раслап күрсәттеләр. Үзебезнең конгессның залында уку булды. Шул вакытта раслап күрсәттеләр. Һәм без аларга күчмә утырыш куйдык. Күчмә утырышта без шул маршрут буенча йөреп чыктык. Һәм бик гаҗәеп. Белергә кирәк, аңларга кирәк. Бу маршрутлар бөтенебездә дә булырга тиеш икәнен аңлап кайтып китик.

Аннан соң без кузгалдык Актанышка. Июль аенда Актанышка бардык. Менә монда утырганнарның кайсыларыгыз Актанышта булды? Менә Актанышта булучылар – 150 хатын-кыз. Аның 11 чит илдән килгән хатын-кызлар иде, регионнан һәм Татарстаннан иде. Без анда 3 көн булдык. Ике төн кундык, 3 көн эшләдек. 22 авылны барладык. Ул үзе сөйлиячәк, шуңа күрә мин аерым басым ясамыйм. Ул үзе сөйләп, аңлатыр.

Без анда гаҗәеп сүрәтләргә тап булдык. Ничек безнең гореф-гадәтләр саклана, авыл халкы безне ничек кабул итә, кирәкме без авыл халкына. Авыл халкының бишектәгесен бишеккә салып тәгәрәтеп, сәламәт булмаганнарын коляскаларда да күрдегез, төшереп тә гаҗәпләнеп кайттыгыз. Бөтен 22 авылның халкы безнең белән булды. Хәтта Иске Кормаш дигән авылда читтәге булган чишмәне авылның уртасына төшереп, килен чишмәсе эшләп куйдылар. Һәм безгә килен төшерүне күрсәттеләр. Бу бит бездән соң кала. Авыл халкына кала.

Сентябрь ахырында без Оренбургка кузгалдык. Иң беренче килеп кердек Каргалы авылына. Менә кайда безнең бер җирлегебез. Без эшебезне зиратыннан башладык. Кайбер кешегә бәлки кызык та тоела торгандыр. Чөнки зиратка без нәрсәгә керергә тиеш? Ләкин без анда тарихны төпкеллегеннән белеп кайттык. Ул зиратта бернинди агач үсми. Без килеп басабыз зират янына. Горизонтка хәтле кабер ташлары күрәбез. Ә Татарстанда без башка милләткә ияреп нәрсә генә утыртмыйбыз зиратта, нәрсә генә үстермибез, ничек кенә пычратмыйбыз. Әгәр дә без анда агач утыртабыз икән, анда җәнлек тә яши, кош оялый.

Менә бу әйберләрне бөтен җирекләргә дә таратырга кирәк. Аннан без Каргалының мәктәбендә булдык. Мәктәпнең тышындагы лозунг “Уңышлар сиңа, укучым!”. Менә без үзебезнең Татарстанга гына игътибар итик. Кая бар “Уңышлар сиңа, укучым!” дип язылган лозунг? Бездә “Рәхим итегез!”. Кем өчен языла ул лозунг? Ә анда “Уңышлар сиңа, укучым!”. Менә бу әйбер мине бик тетрәндерде.

Кайткач, мәктәпләр белән киңәшегез, барлагыз, кертегез шушындый әйберләрне. Без укучылар белән эшлибез. Безнең киләчәгебез алар. Алар булдырачаклар. Оренбург шәһәренә килгәч, гаҗәеп таң калдык. Андагы биналарны күргәч, таң калдык, чөнки алар барсыда сакланган анда. Һәрберсен халык белә. Һәм андагы безнең халыкның, үзебезнең татарыбызның мәгърифәтен күтәрергә теләгән халыкның тәмен, ямен белеп кайттык.

Ул бик нык саран булган дип берәүне сөйлиләр. Ул каядыр барганда беркая да ашханәгә кереп ашамаган, акчасын сарыф итмәгән. Ул өеннән пешереп алып чыгып киткән. Ләкин ул акчасын татар мәгърифәтен күтәрергә юнәлткән. Менә бу безне таң калдыра һәм горурландыра торган фикер. Һәм хәзер без бай диючеләргә моны җиткерергә кирәк.

Бездә байлар бик сирәк. Бездә байлар юк ул. Акчалы бай бай дигән сүз түгел. Аның рухы бай түгел. Ә бай шундый кеше, әгәр дә аның рухы бай булса. Менә монда Россия регионнарыннан һәм чит илләрдән килгән үзебезнең хатын-кызларыбыз утыра. Без күбрәк игътибарыбызны Казанга, Татарстанга юллыйбыз. Ләкин Татарстанның да бюджеты чикле. Ни кадәр генә безнең хөкүмәтебез, дәүләтебез тырышса да, бөтенесенә колачлап ярдәм итә алмый. Безнең үзебезнең җирлекләрдә үзебезнең татарлыкны, мәгърифәтне сакларга үзебезнең ярдәмчеләр булырга тиеш. Үзебезнең рухи яктан байларыбыз булырга тиеш.

“Шәҗәрә бәйрәме” дигән әйбер безнең башланып китте. Без моны башта Балтач районында башлап җибәрдек. Бу безнең өчен бик кирәк. Һәм аны без күчмә рәвештә алып барачакбыз. Узган ел без Башкортстанга аерым сәбәпләр аркасында барып җитә алмадык. Ләкин алар аны үткәрделәр. Шундый зур кимәлле итеп үткәрделәр. Кайтасы бөтен кеше самолетлар белән кайтып җиттеләр һәм үткәрделәр.

Ә быел шул шәҗәрәнең икенче өлешен дәвам итеп, без сезнең белән җыелып анда барачакбыз, Аллабирса. Мин узган елгыларны сөйләдем. Ә быелгыларын үзегезгә теркәп куегыз. Чөнки сез кайту белән планлаштырырга тиеш. Без моннан кайтабыз. Кайту белән һөнәри дәресләргә җыелабыз ашарга пешерү буенча. Татар халык ашлары буенча. 25-26 май. Һәм моңа сездән үзегез повар булмасагыз, килү кирәкми. Пешекче һөнәре, аш-су остасы килергә тиеш монда. Кайткач, ул үзе бу эшне өйрәтергә тиеш.

Безнең беренче көнебез Казанда, икенче көнебез Әтнәдә булырга тиеш. Аннан кайтканнан соң без Башкортстанга юл алабыз май аенда. 26 май. Теркәп куегыз. Салават шәһәрендә. Аннары без кузгалабыз Саба районына. Саба районында безнең бетеп баручы, инде үләм-үләм диюче васыятьнамәләр язу, нигез ташы, килен-кайнана, төп йорт төшенчәләрен бирәбез.

Хәзерге вакытта гаиләләр арасында әгәр дә безнең кем дә булса үлеп китсә, бүләлмичә азапланалар. Туган-тумача сугышып-талашып бетә. Миңа быел бик зур бер чыганак белән танышырга туры килде. Ул сирәк очрый торган кулъязмалар. Лобачевский исемендәге китапханәнең сирәк очрый очрый торган кулъязмалар бүлегендә утырырга туры килде берничә тапкыр, һәм шунда васыятьнамәләр белән танышырга туры килде. Элекке халыкның васыятьнамәләре булган, шулар сакланып калган.

Бик гаҗәеп кирәкле әйберләр болар безгә. Ник хәзер халыкны өйрәтмәскә шуңа. Без сезнең белән июль аенда Сабада моны һәрберебез язарга өйрәнеп, үзебезнең җирлекләргә кайтып, аны язарга өйрәтергә бурычлыбыз. Төп йорт төшенчәсен биргә гаиләләрдә булабыз сезнең белән. 5кә бүленәбез. Ул гаиләләрдә булабыз. Һәрберсе белән танышабыз. Төп килен гаиләсе - менә нәрсә кирәк безгә хәзер.

Сентябрь аенда без Сарман районына кузгалабыз. Үз һөнәребезне өйрәтү турында. Сөлге бәйрәмен барабыз. Ә аннан соң күчмә утырышларны йомгаклап, Киров өлкәсенә юл тотачакбыз. “Орчык җыены” – болар барсыда тарихта бар безнең. Менә безнең киләчәккә планнарыбыз.

Сезнең белән бергәлектә үзебезнең күчмә утырышлардан башка халыкның бергәләп үткәрә торган бик күп чараларыбыз бар. Мәсәлән, Пензада быел “Әбекәй-матуркай”. Ел буе үткәрелә “Әбекәй-матуркай”. Ел буе бөтен гаилә катнаша. Бөтен районнарда үткәрелеп чыгыла һәм кире Пензаның үзендә бөтен гаилә белән җыелып җиңгәннәр, шунда безнең бәйге үткәрелә. Бик күңелле бәйге. Моны мин әйтер идем башка җирләргә дә үткәрергә дип. Чөнки монда дәү әниләрнең фигурасы шул кадәр матур күтәрелә. Алар оныклар белән, алар киленнәр белән, алар кияүләр белән, алар үзләренең бабалары белән. Менә шуңа күрә бу әйберләр безгә бик кирәк. Үзебезнең статусны саклау өчен бик кирәк.

Шулай ук кыргызстанда бик матур бер күренеш булды. Үзләре биредә утыра. Безнең анда корылтай бара. Ә яшьләр чигү белән шөгыльләнә. Чеметеп чигү дигән өйрәтү дәресләре. Ашъяулыклар чигәләр кунаклар каршы алу өчен. Карап торам, яшьләр шул кадәр бирелеп китеп эшлиләр, без яшьләребезгә игътибарны арттырырга тиеш.

Менә бүген күрдегезме күргәзмәдә калфаклар? Ул безнең 4 еллык эш нәтиҗәсе. 4 ел элек җыелганда сез әйтә идегез, без каян алыйк калфакны, ничек тегик, ничек чигик, кем сата дип. Ә менә бүген күрәсез сез регионнардан, районнардан, чит илләрдән алып килгән калфаклар. Болар берседә махсус эшләтелгән түгел. Үзегез алып килгән калфаклар. Сез аны бүген күрдегез. Күргәзмәне төзүчеләр безнең Казан федераль университеты студентлары.

 Бәлкем барсыда барып та чыкмас. Ләкин үзебезгә аларны якынайтырга кирәк. Безнең балаларыбыз алар, безнең киләчәгебез аларда. Әгәр дә без алар белән бәйләнешне булдырмасак, безнең киләчәгебез юк. “Ак калфак”ның да киләчәге юк, хатын-кызларның киләчәге юк. Менә алар шул кадәр рәхәт итеп башкардылар бу эшне, менә “Калфак туе”нда күрерсез. Анда безнең дизайнерларыбыз да, модельерларыбыз да яп-яшь кызларыбыз.

Үзегезгә бүләккә салынган мендәрчекләрне күрерсез. Алар безнең сәнгать техникумы балалары эшләре. Бәлкм килеп җитмәгән җирләре дә булырга мөмкин, ләкин алар безнең кызларыбызның эшләре. Менә шуларны алып кайтып, сез үзегезнең балаларыгызга, яшьләрегезгә күрсәтеп, менә сезнең кебек студент кызларның эшләре, әйдәгез бергәләп утырып сөйләшик. Ул гади һәм шул ук вакытта бөтен кеше кабул итәрлек.

Без эшлибез һәм эшләп бетелмәгән бик күп эшләр бар әле алдыбызда. Мин бүген сәхнәгә чыгарасым килә 4 гимназия-лицей укучыларын. Кызлар, бирегә килегез әле сез. Быел Фатиха Аитованың музее ачылды. Ул музей турында Тәэминә апа үзе чыгыш ясар. Беренче хәзерге ачылган хатын-кыз музее бу.

4нче лицей-гимназиядә Фатиха Аитова дәресләре үтте. Бу кызлар гимназиясе. Бу гимназия сезгә билгеле. Без сезне сәяхәт кылдырдык өченче ел. Һәм менә аларның кызлары. Ф.Аитова чорында менә шушылай итеп мәктәпләрдә, гимназияләрдә кызларны киендергәннәр. Хәзер шул киемнәрне тектереп, алар дәрес үткәрделәр. Һәм ханым, туташ, Мәрьям туташ, Гөлмәрьям туташ, Гөлсинә туташ дип укытучы апа аларга эндәшә. Шул кадәрле нәзәкатьлек белән сөйләшү алымнары. Бу безгә тере мисал. Моны без барыбыз да үткәрә алабыз. Үзебезнең калебебезгә салып куеп үткәрә алабыз. Кызлар бик зур рәхмәт сезгә! Шулай дәвам итегез. Шулай безнең варисларыбыз булыгыз. Без әйткән бүген, без күрсәткән бөтен мәгълүматларны, зинһар, яшьләр арасында күрсәтеп, аларны безне аныклап, фотосүрәтләре белән безгә җибәрүегезне сорыйбыз.

Хөрмәтле хатын-кызларыбыз! Бүгенге көндә татарлар да, урыслар да һәм башка милләтләр дә үзенең киләчәге өчен борчыла. Курка күрмәгез татарлар гына алай дип. Проблемаларыбыз күз алдында. Балалар ата-аналарын аңламый. Үз тарихларын, мәдәниятен белмиләр. Мәдәниятсез милләт милләт түгел. Көчле булыйк! Милли традицияләрнең саклануы өчен көрәшүче кешеләр милләтнең асылын билгели. Монда җыелган халыкны милләтнең күпмедер асылы дип атар идем. Кеше хокукларын милли хокуклардан башка күз алдына китереп булмый. Милләт кешеләрнең табигый берлеге һәм ул кешеләрнең иҗади эшләвен таләп итә. Милләти бездән иҗадый эшчәнлек көтә, хөрмәтле ханымнар.

Без белергә тиеш, теләсә нинди халыкның тарихының үз урыны, үз кадере бар. Җир йөзендә 5 меңләп этнос яши. Шуларның бары 180не генә үз дәүләтләренә ия. Ләкин аларның һәрберсенең иреккә омтылышын туктату мөмкин түгел. Тукай татарларның дөньяның иң алдынгы халыклары белән күрергә хыялланган. Алдынгылар дәрәҗәсендә булу өчен алар дәрәҗәсенә күтәрелергә кирәк, һәрчак истә тотарга кирәк.

Без һәрвакыт әйтәбез, Себер татарлары, Әстерхан татарлары, Казан татарлары, Самара татарлары. Ләкин без бер халык. Дәрдемәнд әйткәнчә, татарлыктан татар гарь итәрме?

Кеше үз исемен инкарь итәрме?

Татарлыкта татар углы татармын,
Татар түгел димә – башыңны ватармын , -ди.

Без татарлар үз җаныбызны тыңлыйк. Бөтенләй телне белмәгән татарның милли моң кала икән күңелендә, ул үзен татар дип атый. Төрки гаиләдәге уртаклыгыбызны онытмыйк. Кемнеңдер традицияләренә иярмик. Шулардан ычкынып, үз-үзебезне дөньяга казанышлары дәрәҗәсенә чыгарырга мәҗбүр итик. Польша, Литва татарларын карагыз. 600 елдан артык алар моннан күчеп киткәннәр. Ләкин узган ел халык монда килде. Татарлыгын белми, ләкин алар үзенең гореф-гадәтләрен саклап калганнар. Шуңа күрә мин сезне тагын кабат чакырам – гореф-гадәтләребезне саклыйк. Гореф-гадәтләребез, йолаларыбыз безнең татарлыгыбызны кайтарырга ярдәм итәр.

Сүземне тәмамлап, тел дигән төшенчәгә бер генә сүз әйтеп үтәсем килә. Менә без тел дип күп сөйлибез. Телне сакларга кирәк. Бер генә мисал – үрдәк-каз. Каз каңгылдый, үрдәк бытылдый. Аны берләштерделәр дә, индоутка дигән кош ясадылар. Индоутка нишли? Каркылдамый да, бытылдамый да, гыжылдый. Менә минем сезгә әйтәсем килә, үз телебезне саклыйк, бергә булыйк, бердәм булыйк. Безнең теләгебез – менә шушы телебезне кайтару, үзебезнең җаныбызга, калебебезгә йолаларыбызны кертү, аларны саклап калу. Рәхмәт сезгә!

 Беренче булып сүз Башкортостан Республикасы “Ак калфак” татар хатын-кызлары оешмасы рәисе, эшмәкәр **Вафина Люция Ябир** кызына бирелә. Бездә бик күп сораулар, оешманы ничек төзергә, нинди документлар. Шул турыда да ул сезгә аңлатып китәчәк, чөнки аларның аерым оешмалары бар. Рәхим итегез!

**Люция Вафина:** Хәерле көн, хөрмәтле милләттәшләр!Миңа соңгы вакытта бик күп шалтыратулар килә. Күбебезне бер сорау борчый. Ничек юридик яктан дөрес итеп иҗтимагый оешманы законлаштырырга. Күбегезгә мин җавапны бирәм. Бу сорау вакытлы сорау. 5-6 ел элек иҗтимагый оешмаларга зур таләпләр куела башлады. Бу безнең оешмаларны башка юньсез оешмалар белән бутарга тырышучылар аркасында да. Шуңа күрә үзебезне яклау өчен төп нигезле, законлы кәгазьләребез булырга тиеш.

Нәрсәдән башларга? Сез башта җыелыш йә конференция җыясыз да, шунда оешма ачарга уйлыйсыз. Ул “Ак калфак” оешмасы гына түгел, башка оешма да булырга мөмкин. Башта протокол кирәк. Протокол бик җаваплы кәгазь. Сезнең документларыгызны Минюста тикшерәчәкләр, банкта счет ачканда тикшерәчәкләр. Бу вакытта сезнең җыелышка килгән кешеләрнең исем, отчестволары, адреслары полностью кирәк. Протоколда менә шушылар булсын. Ансыз бик авыр булачак.

Шушы ук протоколда рәис сайларга кирәк. Уставны һәм юридик адресны билгеләү. Менә шул протоколыгыз белән Минюстка уставыгызны итеп бирәсез. Министерство юстиции моны тикшерә. Безнең Башкортстанда бу 3 айга сузылды. Аларның ул кәгазьсез бер кая да барып булмый. Аннан соң кәгазьне алганнан соң салым оешмаларына барасыз. Үзегезгә ИНН аласыз, ЮГРЛ дигән документларны. Иң кызыгы башлана инде – банкта счет ачу. Банкта Минюстагы кебек сезнең җыелышта катнашкан кешеләрегезнең адресларын тикшерәләр һәм счет ачалар.

Счет ачканда тагын бер мөһим нәрсә бар. Без бит инде көне буена акча белән эшләмибез. Ярдәм итсәләр безнең акча бар, булмаса – юк. Шуңа банкта һәрвакыт әйтергә кирәк – безнең акча постоянно булмый, безне особый учетка куегыз дип. Шулай әйтмәсәгез, сездән ай саен за обслуживание акча алачаклар.

Бүлекчәләр белән эшләүне уставта карарга кирәк. Елдан ел сездә дә бу бүлекчәләр барлыкка килер дип уйлыйм. Уставта карап үтәргә кирәк, бүлекчә белән эшләүнең ике варианты бар. Беренчесе, бүлекчә бөтен документны үзе җыеп эшли. Бу авырга туры килергә мөмкин. Шуңа күрә Башкортстанда безнең бер төп оешмага бүлекчәләрне районнарда ачтык. Безнең хәзер 22 районда бүлекчәләребез бар. Алар безнең исемнән эшлиләр. Барыбер протоколлары бар, ләкин безнең доверенность белән эшлиләр. Ул җиңелрәк эш алып барыр өчен.

Налог органнарына учетка басу белән, сезнең статистикага, архивка информация китә һәм отчетлар китә. Отчетларны вакытында бирергә кирәк. Бер тиен акча кермәсә дә, бирергә кирәк, чөнки отчет бирмәгән өчен штрафлар бар. Менә шуларны искә алыгыз. Әгәр дә ниндидер ярдәм кирәк икән, шалтыратыгыз. Мин сезгә ярдәм итәргә тырышырмын. Игътибарыгыз өчен рәхмәт! Бергә булыйк!

**Кадрия Идрисова:** Рәхмәт! Киләсе сүзебез Швециядәге “Ак калфак” татар хатын-кызлары иҗтимагый оешмасы җитәкчесе **Зеттерлунд Әнүзә** **Гиндулла** кызына бирелә. Рәхим итегез!

**Әнүзә Зеттерлунд:** Исәнмесез, искитмәле матур язгы чәчәкләр сыман залда утырган ханымнар! Сезгә күп сәламнәр Швеция татарларыннан. Әле күптән түгел генә очрашып уздык Лондонда. Анда да татар хатын-кызлары белән очрашып, сөйләштек. Һәм алар миңа әйттеләр, бездән дә сәлам әйт әле дип.

Ак калфаклы күркәм халык

Безнең татар кызлары.

Күзләрендә изге өмет,

Мөләемдер йөзләре.

Ак калфакны кигән һәрчак

Күркәм якты ханымнар

Тик аларга бирелгәндәй

Барлык асыл сыйфатлар:

Зыялылык һәм горурлык,

Иплелек һәм уңганлык,

Гадилелек һәм шул ук вакыт

Илаһидай бөеклек.

Ак калфактай ап-ак әле

Саф һәм якты ниятләр.

Башкарабыз матур эшләр

Теләп изге теләкләр.

Эшләребез яңгырап торсын

Озын гомерле булсын.

Милләт рухы, хисе белән

Күңел түоләре тулсын.

“Ак калфак” дигәч тә, күз алдына мөләем, тыйнак, сабыр, горур, гүзәл, матур хатын-кыз килеп баса. Чыннан да, безнең хатын-кызларыбызда татар хатын-кызларында гына була торган асыл сыйфатлар бар бит. Бу сыйфатлар бик гади дә, буй җитмәслек илаһи дә, әлбәттә. Ак калфак – ул зыялы татар хатын-кызларының баш киеме. Аның кыйбласы аклык, сафлык, яхшылык, яктылык. Татар-хатын кызлары берлегенең шушы “Ак калфак” исеме йөртүе очраклы хәл түгелдер дип уйлыйм.

Бу берлекнең төп максаты – хатын-кызларыбызның дәрәҗәсен күтәрү, хезмәт җимешләрен, уңышларын халыкка җиткерү, талантлы сәләтләрне, уңганнарны эзләп табып, башкаларга үрнәк итеп күрсәтү. Уңганнарны, сәләтлеләрне эзләп табып, аннары аларның уңышларына бергәләшеп сөенә белү, мактай белү дә кирәк. Аларның рухларын күтәрә белү дә кирәк. Тормыш каршылыкларына каршы тора алу, ярдәмгә аеруча мохтаҗ хатын-кызларыбызга балаларыбызга, гаиләләргә ярдәм кулы сузу – менә бөек вазыйфаны өстенә йөкләп алган һәм матур итеп башкарган Кадрия Рәесовнага без бик зур рәхмәтлебез! Менә шушында җыелышып, танышып, аралашып күпме дуслар табабыз, күпме милли рухыбызны баетабыз. Менә шушында җыелырга мөмкинчелек биргәнегез өчен зур рәхмәт сезгә!

Тик хатын-кызлар гына берләшеп, киңәшләшеп, кулга кул тотынышып көрәшкәндә генә җиңә ала. Беркемгә дә сер түгел, һәрбер боталчык авыр замананың бөтен авырлыгы иң элек хатын-кыз җилкәсенә төшә бит. Бөтен хәсрәт иң элек хатын-кыз йөрәгенә кагыла. Хатын-кыз һәрвакыт тормыш үзәгендә. Ул ана да, ир хатыны да, хатын-кыз да, ул хуҗабикә дә, ул әле хезмәт алдынгысы да. Ничек шул тормыш авырлыклары, мәшәкатьләре эчендә сынмый, сытылмый, үзеңне, гаиләңне, якыннарыңны саклап калырга, шул ук вакыт мөләем, тыйнак, сабыр, горур, гүзәл хатын-кыз булып та калырга кирәк.

Ә чит илләрдә яшәүче татар хатын-кызларына икеләтә, өчләтә авыррак дип саныйм. Мин хәзерге көндә шул тормышта үзем кайнашкач. Үз илемдә стеналары да ярдәм итә. “Үз илемнең хәтта бәрәңге бакчасы да матур булып күренә”, - дип җырлыйлар бит. Чит илдә телисеңме-юкмы шул илнең тәртибен, торышын, телен, кагыйдәләрен, яшәешен үзләштерү генә түгел бит әле. Үз телеңне, ана телен, милләт рухын саклап калырга, югалтмаска, балаларыбызга, яшьләребезгә сеңдерергә, тапшырырга да кирәк.

Европа илләрендә яшәүче татарлар белән аралашырга туры килә безгә. Бөтендөнья татар конгрессы ярдәме белән оешкан Европа татарлары Альянсында җыелышабыз, илдән илгә йөрибез, бер-беребезнең эшләрен күрәбез, бер-беребезнең уңышларына сөенәбез һәм бер-беребездән үрнәк алабыз.

Европа илләрендә торган татарлар дөньяның төрле почмагыннан җыелган. Күбесенең иң зур проблемасы – ул телне белмәү, татар гореф-гадәтләрен күбесе белми. Әйе, Татарстаннан килгәннәре белә, Аллага шөкер. Ә менә чит өлкәләрдән килгәннәре телне белми. Бу аларның гаебе түгел. Әлбәттә, без бит сибелгән татарлар халкы. Сибелгән генә түгел, сөрелгән дә халык. Тарих, замана вакыйгалары, тормыш үзшәрешләре сәбәпче булган. Аларның ата-бабалары үз йортларын, үз илләрен ташлап, чит илләргә чыгып китәргә мәҗбүр булганнар.

Чиләбе өлкәсеннән татарлар, Ульяновск, Нижгород, Башкортстан татарлары бар дибез. Аларның тарихлары үзенә башка. Себер татарлары, Кырым, Кытай, Финляндиядә яшиләр бик күп татарлар. Һәм аларның иң көчлеләре генә, иң бай рухлылары гына үзләренең телләрен саклап кала алалар.

Чит илдә яшәгән татарларның икенче проблемасы – алар бер илдә дә компактно яшәмиләр. Һәрберсе кайда урнашалган, алар шунда урнашкан. Шуның өчен җыелышулары бик авыр. Аңа да карамастан, җыелышырга сәбәпләрен табып, җыелышып, аралашып, бергә-бергә бәйрәмнәр уздырырга сәбәп табып торалар. Арасында көчле милли рухлы җитәкчеләр дә табылып куя, өндәүчеләр дә табылып куя. Алар турында бик күп итеп сөйләргә була.

 Яз җитә. Әйдәгез, кызлар, балкып һәм балкытып яшик әле бу дөньяда. Бер-беребезне хуп күреп, ярдәм итеп, бер көнчеллек тә калмасын араларыбызда. Кулга кул тотышып, дус булып, тату булып, чәчәкләрдәй балкып яшәгән чакта гына без көчле халык. Кечкенә генә шигырем:

Яшәреп һәр көнгә сөенеп,

Мин яшим, мин яшим дөньяда.

Язларны балкытып, көзләрне шаулатып

Мин һаман үтәсе юлларда.

Яшәрәсең диләр, яшәешем гөлләр

Картаерга юк шул вакытым.

Өр-яңа балкышлар, мин ачыр йолдызлар

Көтәр тагын менәр тауларым.

Барыбызның да шулай булсын! Әмин! Рәхмәт!

**Кадрия Идрисова:** Бик зур рәхмәт! Менә без хәзер тел дибез. Кайберәүләребез: “Без шәһәрдә яшибез, шуңа телне онытабыз”, -диләр. Ә кайберәүләре чит илләрдә дә яшәп үзләренең телләрен онытмый. Шуңа күрә без бүген чыгыш ясарга КФУның халыкара мөнәсәбәтләр, тарих һәм шәрыкны өйрәнү факультетының татарны өйрәнү һәм тюркология кафедрасы мөдире **Гыйләҗев Искәндәр Аяз** улына бирелә. Ул безнең язучыбыз Аяз абыйның улы. Рәхим итегез!

**Искәндәр Гыйләҗев:** Хәерле көн, хөрмәтле хатын-кызлар, туташлар! Бу җыенга Кадрия ханым чакырган вакыттта мин бераз аптырап калдым. Бө мөнбәргә менеп, мин акыл сатырга тиеш булам икән, менә шулай эшләргә кирәк, менә шулай эшләргә тиешбез дип әйтергә бер дә теләгем юк.

Соңгы 20-25 ел эчендә без һаман кирәк, тиеш дип сөйлибез дә сөйлибез. Ләкин күп нәрсәләрдә без һаман да бер урында торабыз шикелле. Мин үзем бу җыенга килгән вакытта әзме-күпме үзебезнең гаилә тәҗрибәсе турында бер генә сүз әйтәсем килә. Бәлки кемгәдер файдалы булыр, кемгәдер, мин батырчылык итәм, гыйбрәт булыр, мисал, үрнәк булыр.

Сезгә бәлки гаҗәп булып тоелыр, ләкин минемчә телне саклау авыр нәрсә түгел. Без бит һаман сөйлибез дәүләт эшләргә тиеш, хөкүмәт эшләргә тиеш, һаман сылтыйбыз кемгәдер. Ә дәүләт вәкилләренә сүз бирәбез икән, алар әйтәләр гаилә эшләргә тиеш дип. Кем тиеш соң? Без үзебез тиеш бит. Менә без хәзер Казанда рус мохитендә үскән 3 буын. Шушы 3 буын турында сөйләсәм бәлки файдалы булыр.

Мин 60 нчы елларда үстем Казанда. Ул вакытта Казанда татар мәктәпләре дә юк иде, бер генә мәктәп бар иде һәм бер мәктәп-интернат. Ул вакытта урамнарда татарча сөйләшүче кешеләр артык күп очрамый иде. Ничектер безнең гаиләдә шулай куелган иде татарча сөйләшү табигый бер нәрсә. Менә шундый бүленеш бар иде: өйдә татарча, балалар бакчасында, мәктәптә – русча. Ничектер шушылай оешты ул безнең гаиләдә. Менә безнең әни монда утыра, Аллага шөкер, исән-сау.

Мин 4 яшьтә киттем балалар бакчасына бер авыз сүз русча белмәгән килеш. Балалар бакчасы, әлбәттә, русча инде. Ручса өйрәндем, аннан соң рус мәктәбендә укыдым. Анда безнең әнинең төп максаты иде яхшы укытучы булсын дип. Башлангыч мәктәп өчен яхшы укытучы таптык. Хәтердә калган, диктантларны мин рус балаларына караганда яхшырак яза идем. Һәм укытучы гел әйтә иде: “Вот Гилязов, вот он татарин, лучше вас пишет, грамотнее пишет”, -дип.

Ничек без татар телен гаиләдә саклап калдык? Татар мәдәниятенә игътибар, ниндидер чараларда катнашу. Без, мәсәлән, театрга йөредек. Безнең заманда бу бинада Камал театры иде бит. Мин кечкенә чактан ук шушы залга килеп, сокланып утыра идем спектакльләр карап. Беләсезме, бик әһәмиятле туганнар белән аралашу, әби-бабайлар белән аралашу. Әзме-күпме сеңә ул балага. Менә безгә шулай сеңгән ахрысы. Без белем алмадык татарча. Минем мәктәптә бер сәгать дәрес булмады татарча. Ничектер эчтән килеп керә ул сиңа, сеңә ул милли рух. Шуннан соң китап укыйсың, тарих белән кызыксына башлыйсың. Минемчә, ул ихтыярсыз сеңәргә мөмкин балага. Баланы көчлисе түгел.

 Минем ике кызым бар. Ярар, алар үскән вакытта татар гимназияләре, мәктәпләре булды. Алар икеседә татар гимназиясендә укый башладылар. Аннан соң олы кызым төрек лицеенда укыды. Кечесе шул татар гимназиясен тәмамлады. Минем кызларымда да беркайчанда андый сорау тумады. Нормаль табигый күренеш шикелле. Без алар белән татарча сөйләшәбез. Алар үзләрендә дөньяга чыгып китеп русча сөйләшәләр.

Балалар бакчасына баргач, минем олы кызымның тәрбиячесе марҗа хатыны иде: “Вы с ней дома только по-русски разговаривайте, а то совсем не умеет говорить по-русски”, -ди. Мин елмаеп кына куйдым. Шуннан соң бер атнадан соң тәрбияче безгә әйтә: “Вот сразу видно, что вы с ней по-русски начали говорить, -ди.- Она уже отлично начала понимать”, ди.

Беләсезме, ул нормаль күренеш. Аллага шөкер, минем хәзер ике оныгым бар. Ике кызымның да берәр егет дип әйтик инде. Олысына 6 яшь тула тиздән, кечесенә күптән түгел генә 3 яшь тулды. Олы оныгымның теле татарча ачылды, татарча сөйләшә. Хәзер рус балалар бакчасына йөри башлады. Проблемалары бар әле, русча акцент белән сөйләшә. Кайберәүләр куркып куялар. Менә баланың акценты булачак, ничек ул мәктәптә укыр. Җәмәгать, булмый беркайчан да акцент. Ул бала үзе үзләштерә ул, рус мохитендә үсә бит ул.

Ярый, ул бала хәзер русча сөйләштерә башлады инде. Ярты ел балалар бакчасына йөри, балалар белнә аралаша. Өйгә кайткач, кайвакыт русча кыстырып җибәрә берәр җөмлә. Без аңа беркайчан да кысып әйтмибез татарча сөйләш дип. Ничек, ничек, улым? Шуннан соң китте бу бала тәрҗемә итеп, татарча аңлатырга. Шул вакытта таләпчәнлек булса, ниндидер максат кую булса, минемчә, монда бернинди авырлык юк.

Мин монда бары тик үз тәҗрибәм турында гына әйтәм. Мин монда беркемгә дә рецепт бирә алмыйм. Бездә шулай булды һәм шулай бара. Минем кияүләрем дә шундый позициядә торалар. Алар иманлы егетләр, яхшы егетләр. Кызларым да шундый позициядә торалар. Кече кызым шигырьләр яза татарча. Оныклар да шулай үсә. Әле кече оныгым русча аңламый. Шулай булыр да.

Менә шуны әйтәсем килгән иде, җәмәгать. Әллә нинд июнәлешләргә кереп китеп булмый. Бик зур рәхмәт!

**Кадрия Идрисова:** Бик зур рәхмәт, Искәндәр әфәнде! Нәкыя апа, сезгә бик зур рәхмәт! Ә хәзер сүз Пермь өлкәсе Бардым районы Бардым гимназиясе директоры, җирлекнең “Ак калфак” оешмасы җитәкчесе **Исмәгыйлева Нурия Габдрахман** кызына бирелә. Рәхим итегез!

**Нурия Исмәгыйлева:** Исәнмесез! Менә тыңлап утыра торгач, доклад укуның файдасы булмас монда. Минемчә, без бүген аралашырга тиеш минем төбәгемдә ничек аерылып тора “Ак калфак”ның эшләве. Нәрсә белән мин ярдәм итәләм башкаларга? Нәрсәне сез бездән үрнәк алып эшләяләсез? Һәм мин үзем үземә үрнәк алып кайтырлык чыгышлар тыңларга дип өметләнеп килдем.

Пермь крае барда районы, бәлки, ишетеп беләсездер. Без Пермь краенда иң берләшеп яшәгән татарлар, башкортлар. Барлык халыкның 96% безнең төбәгебездә татар-башкортлар тәшкил итә. Димәк, менә шулай берләшеп яшәгәндә без күп нәрсәнеэшли алабыз. Минем бүгенге чыгышым мәктәп директоры буларак, гимназия директоры буларак ике яклап сөйләрмен мин. Чөнки мәктәп эшен, балалар тәрбияләү эшен мин “Ак калфак” тан башка күз алдына китерәлмим. Ә “Ак калфак”ны балалар тәрбияләүдән башка күз алдына китереп булмый, минемчә.

Нәрсә генә эшләсәк тә, нинди генә планнар корсак та, без һәрвакыт алдагы буынны, ничек итеп аларда телне саклау, гореф-гадәтләребезне саклау, яшь буынга җиткезүне күз алдына китереп эшлибез. Нәрсәбез белән аерылып торабыз без? Иң беренче әйтергә кирәк, “Ак калфак” оешмасына без укытучыларны җәлеп итәргә тырышабыз. Чөнки укытучылар ата-аналарны да яхшы белә, халыкны да яхшы белә, аларның сүзе дә үтә, алар үрнәк тә булып торалар. Нинди генә чаралар үткәрсәк тә, без укытучыларга таянып эшләргә тырышабыз. Һәм бу безнең нәтиҗәле эшне дә күрсәтә.

Иң беренче бергәлектә гимназиябездә этномәдәни тәрбия программасын булдырдык. Нәрсә соң ул? Безнең күзаллавыбыз буенча, без балаларда телгә мәхәббәт тәрбияләргә тиеш, татар теленә мәхәббәт. Шуны югалтмасак без алга таба гореф-гадәтләребзне дә югалтмабыз. Барлык эшләгә нэшләребез дә нәтиҗәле килеп чыгар.

Күптән түгел без үзебезнең гимназиядә “Күмәк җырлар” бәйгесе үткәрдек. Русча әйткәндә “Битва хоров” инде ул. 1 сыйныфтан 11 сыйныфка чаклы күмәкләп, сыйныфлап-сыйныфлап татар җырлары башкардылар алар. Анда кушлыдылар “Ак калфак”лылар да, ата-аналар да. Шул хәтле зур чара булды ул. Балаларда шул хәтле зур талант, зур теләк, аларны өйрәтергә генә кирәк. Дөрес юлга аларны бастырырга гына кирәк.

11 ел эчендә балалар кимендә 11 халык җырларын белеп чыгалар дигән сүз. Аннан безнең “Күмәк бию” бәйгесе үтте. Ул фольлор бәйрәмнәре. Алар бар да 1 сыйныфтан 11 сыйныфка хәтле баралар. 1 сыйныфта әкиятләр турында сөйли башласак, чыгарылыш сыйныфларында алар җитдиерәк мәсьәләләр күтәрәләр. Научно-практическая конференция дип әйтәбез инде без үзебезнең төбәкне өйрәнү буенча, безнең гореф-гадәтләрне өйрәнү буенча, телебезне саклап калу буенча язма эшләр әзерләп, алар конкурсларда, бәйгеләрдә катнашалар.

Менә шушы эшләрне без системалы рәвештә “Ак калфак” лылар белән бергә эшлибез. Әлбәттә, олы апаларыбыз өчен безнең күп кенә түгәрәкләр эшли. Әле генә безнең төбәккә яшь ханым кайтты. Аяк киеменнән калагына чаклы үзе әзерләп эшли торган ханым, хәзер калган ханымнарны да өйрәтә ул. Чигүгә дисезме, рәссамга дисезме, киездән үзенә өс киемнәре киеп эшләргә белә торган ханым.

Теккән милли киемнәрен, милли баш киемнәрен һәммәсендә ул безгә өйрәтә. 22 яшь кенә әле аңа. Димәк яшь буыннарда да теләкчәнлек бар, өметләр бар.

Ә иң зур эшебез безнең былтыр булды. Габдулла Тукайның 130-еллыгы уңаеннан безнең гимназиягә Габдулла Тукай исеме бирелде. Ул тиктомалга гына түгел, чөнки Тукаебызның бабасы Зиннатулла бабай безнең Бардадан.

Шулай 26 апрельдә без зур чара үткәрергә әйтәбез. Г.Тукайның туган көне һәм безнең гимназиягә аның исеме бирелүе уңаеннан. Татарстаннан да күп кенә кунаклар чакырдык. Әлбәттә, безнең барчаэшебез дә “Ак калфак”лылар белән бергә эшләнелә. Сез безнең белән сайт аша аралаша алсыз, безне шулай ук “Вконтакте” да төркемебез бар. Игътибарыгыз өчен рәхмәт!

**Ринат Закиров:** Бер генә минут. Нурия Габдрахмановна, чыннан да, Пермь өлкәсе Барда өлкәсе ул татар Татарстан өчен дә, татар халкы өчен дә аерым бер өлкә. Сез татар халкына җырчыларны да, композиторларны да, шагыйрьләрне дә – барсын да биреп торасыз. Рәхмәт шушының өчен!

Күп сөйләдегез матур эшләрегез турында. Җитешмәгән бер ягыгыз бар – хатын-кызлар балаларны бик аз таба. Бала тапмыйсыз. Нишләптер, белмим. Ике сан алу арасында берсендә 136 мең булган, икенчесендә 110 мең. Әгәр дә болай барса, барда киләсе 50 ел эчендә юкка чыгачак.

Шушы мәсьәләне төп мәсьәлә итеп куйсагыз, бигрәк тә яшьрәк хатын-кызларга. Бүген татар дөньясында 5 бала табу – ул инде матур күренеш. Элекке заманнарда күп булган. Бер чорда бөтенләй булмады. Менә хәзер инде, Аллага шөкер дип әйтик, аякларында бу тормышта нык итеп басып торган эшмәкәрләрдә, интеллигенциядә менә шушы күренеш күзәтелә. Безнең форум исеменнән һәм, әлбәттә, үзегезнең исеменнән Пермь кызларына әйтегез, балаларны күбрәк тапсыннар иде.

**Нурия Исмәгыйлева:** Тәнкыйтегез бик урынлы. Бу минем докладымда да булырга тиеш иде. Без бу проблеманы беләбез. Аның өстендә эшлибез.

**Кадрия Идрисова:** Рәхмәт! Ә хәзер сүзне “Оренбург шәлләре” оешмасы генераль директоры, Оренбург өлкәсенең “Ак калфак” оешмасы җитәкчесе **Әбсәләмова Альбина Фаил** кызына бирәбез. Бик актив эшчәнлек башланып китте анда. Ул безгә Оренбург җирлегендә балаларны һөнәрчелеккә өйрәтә. Нәкъ шуңа алар басым ясый башладылар. Балалардан башлау, ул һөнәрне балаларга биреп калдыру – төп юнәлешләрнең берсе булып тора. Рәхим итегез!

**Альбина Әбсәләмова:** Хәерле көн, хөрмәтле Президиум, Ринат Зиннурович, Кадрия Рәесовна! Хәерле көн, мөхтәрәм асыл затлар, хөрмәтле милләттәшләр! Сезгә Оренбург җирлегеннән, оренбург татарларыннан кайнар сәламнәр алып килдек. Безнең Оренбург өлкәсенең “Ак калфак” хатын-кызлар оешмасының үзенең эшчәнлеген 2016 елны гына башлады. Бүгенге көндә исә эш төрле юнәлештә бара. Шуларның берсе Оренбур җирлегендә элек-электән килгән чын татар шәл бәйләү һөнәрчелеген саклау һәм аны яшь буынга тәкъдим итү, өйрәтү.

 Еллар үтә, әмма бу кәсеп белән шөгыльләнү бүген дә халыкның көнкүреш чарасы булып тора. “Һөнәрленең кулы алтын”, “Һөнәрле кеше – бай кеше” дип юкка гына әйтмәгәннәр. Бүгенге тормыш дәрәҗәсе – кешенең тырыш хезмәт җимеше. Ә хезмәт ул кешене туендыручы да, киендерүче дә. Яшь буын һөнәри эшчәнлектә ярдәмгә мохтаҗ. Бүгенге компьютер артыннан тормаган, гаджетларны кулыннан төшермәгән замана кызларын кул эшенә ничек өйрәтергә? Балаларга бу һөнәрне яшәү чыганагы булуын аңлату, уйланырга, эзләнергә, үз алларына максат куеп яшәргә өйрәтүне күз алдына тотып, без эшкә керештек.

Бүгенге көндә эшебезне нәрсәдән башладык соң? Иң элек кызларны шәл бәйләргә өйрәтү өчен түгәрәкләр ачкан идек. Ә бүгенге көнне шәл бәйләү сыйныфлары булдырдык. Балаларның яшьләре дә төрле. Мәсәлән, Татар Каргаласында 10 яшьтән алып 14 яшкә хәтле, Рәдү авылында 7 яшьтән алып, безнең барлыгы 42 бала укый. Аларның араларында хәтта ике малай да бар. Бу малайларны кызыксындыра белү үзебезнең бәләкәй генә җиңүдер дип тә уйлыйм инде. Шул малайдан: “Нишләп шәл бәйләргә килдең соң?”, -дип сорасам,- минем әтием шәл бәйли”, ди. – Мин ничек бәйләмәскә тиеш”, ди. Менә шулай әйтәләр, беләсезме.

Безнең сыйныф атнасына 6 сәгать эшли. Аларны укытыр өчен эшкә иң яхшы укытучыларны алдык. Осталарга хезмәт хакын түләүне Оренбург шәлчеләр предприятияләре үз өстенә алды. Балалар өчен эш кораллары: орчыклар, тараклар, энәләр, чимал белән тәэмин итеп торабыз үзебез. Бу сыйныфта балалар һөнәрнең бөтен процессына өйрәнәләр. Үз куллары белән башта мамыкны юалар, тарыйлар, үзләре эрләп, җеп ясап, аннары миллиметрлы кәгазьгә рәсем төшереп, бәйли башлыйлар.

Атаклы шәл бәйләүчеләрне чакырып, мастер-класслар уздырабыз. Алар балаларны кызыксындыру максатыннан үзләренең тормыш юлларын, ничек шәл бәйләүләренә өйрәнүен сөйлиләр башта. Аннан соң яңа рәсемнәр өйрәтеп, эшне башлыйлар. Оренбург шәлчеләр предприятиесенең дебет эшкәртү цехына экскурсиягә алып барабыз. Анда балалар үз куллары белән дебетне юып, буярга өйрәнеп кайталар. Чимал эшкәртүнең яңа ысуллары белән танышалар. Машина белән җеп эрләргә өйрәнәләр. Сыйныфка килгәндә балалар энә дә тота белмиләр. Ә инде бүгенгесе көнне шәлнең каймаларын бәйлиләр.

Авылларда Оренбург җирлегенең “Ак калфак” бүлекчә җитәкчеләре шушы һөнәрне популярлаштыру максатыннан “Шәл бәйләдем, шәлем түгәрәк түгел” дигән бәйге уздыра башлыйлар. Аларны традициягә керттеләр. Мин үзем Ассоциация народных художественных промыслов России оешмасы әгъзасы буларак иң сәләтле балаларны Мәскәүгә “Молодые дарования” конкурсына алып барам.

Планда яңа уку елы башлану белән тагын шундый сыйныфлар ачу. Без әлеге эшебез белән бик кәнәгать. Чөнки бер нигә карамастан эшкуарлар гаять мөһим бурычны ути – татар авылы саклануга үз өлешен кертәләр. Мамык шәлләр исә нык җепләр кебек сала тормышын бәйләп тора таралмасын өчен.

Оренбург өлкәсенең горурлыгы булган шушы тармак хезмәткәрләренең төп теләге. Игътибарыгыз өчен зур рәхмәт!

**Кадрия Идрисова:** Бик зур рәхмәт, Альбина! Бик зур эш эшлиләр. Кызлар да анда барып, күреп кайттылар. Балаларның бәйләгәнен күреп кайттык. Бик зур рәхмәт! Уңышлар!

 Ә хәзер сүз Мәскәү татар мәдәният үзәгенең “Рух” продюссерлык үзәге генераль директоры, “Мәдинә” ансамбле җитәкчесе, Мәскәү шәһәре “Ак калфак” оешмасы рәисе **Фатехова Наилә Әсгать** кызына бирелә. Рәхим итегез!

**Наилә Фатехова**: Исәнмесез, кадерле кунаклар, газиз милләттәшләр! Сезне бәйрәмебез белән чын күңелдән котлыйм! Кайнар сәлам сезгә Мәскәүдән. Мин татар хатын-кызы булуым белән бигрәк тә горурланам. Аллага шөкер. Һәм үземнең чыгышымда җыр башкарып китәсем килә.

*Җыр.*

Мәскәү “Ак калфак” оешмасы сездән үрнәк ала. Рәхмәт сезгә! Нәзифә Кәримова сүзләренә язылган шушы җыр Мәскәү татарларының тормышы турында бик дөрес язылган.

Экранда сез Мәскәү “Ак калфак” оешмасының агымдагы елның эшләрен күрәсез. Балалар өчен без күп эшлибез. Без балалар фестивальләре үткәрәбез. “Энҗе бөртекләре” фестивале, “Фестиваль национальных хоров”. Шулай ук безнең тагын бер фестиваль эшли башлады “Гаилә җырлый” дип атала ул. Гаилә коллективлары җырлыйлар, бииләр, милли инструментларда уйныйлар.

Февраль аенда тагын бер фестиваль“Мой дом Москва” (под эгидой московского правительства) үткәрдек. Шушы фестивальне пятикратная чемпионка мира, заслуженный мастер спорта по синхронному плаванию Аниса Ольхова алып барды.

Шулай ук без һәр атнаны үзебезнең милли татар үзәгендә атказанган хатын-кызлар белән очрашу үткәрәбез. Алар безнең талантлы хатын-кызлар: Римма Карачурина – заслуженный врач Российской Федерации. Больше 10 лет она возглавляла Академию Сеченова. Ул хәзер залда. Алкышлагыз аңа. Вы замечательный человек. Тагын безнең Фаилә ханым. Ул безгә гореф-гадәтләр, традицияләр турында сөйләде. Ничек исем кушарга, ничек балага азан әйтергә һ.б. Нәзифә Кәримова, Дания Кәримова тоже наш профессор, заслуженный врач России.

5 мартта без “Калфак туе” үткәрдек. Хатын-кызлар үзләренең матур милли киемнәрен күрсәттеләр. Модельерлар Галина Валиуллина. Хочу сказать, что она инвалид с детства, ләкин шундый искиткеч модельләре. Бүген ратушада сез аны күрерсез. Аның иҗатын бөтен дөня белә. Казанда ул беренче тапкыр күрсәтә үзенең модельләрен. Светлана Габбасова калфаклар тегә. Бүген күргәзмәдә сез аның иҗатын күрдегез инде.

 “Калфак туе”нда безнең актив эшләгән татар хатын-кызларыбыз Рәхмәт хатлары белән бүләкләнде. Алар бик яхшы эшлиләр. Без алдагы ораторлардан үрнәк алабыз. Без татар мәктәпләрендә укымадык. Безнең әтиләребез Мәскәүдә туган. Җыр аша, әдәбият аша әдәбиятны саклыйбыз, телне саклыйбыз. Это, наверное, единственный реальный способ.

Шулай ук рәхмәтләремне безнең активистларга белдерәсем килә. Мәскәүдә туып үскән хатын-кызларга: Гүзәл Мубинова, Әлфия Шәрәфетдинова, Нурия Мөхәммәтҗанова, Роза Стараева. Ул безнең эшләребезне гел интернетта яктырта. Нәзифә Кәримә, Тәнзилә Хөснетднова, Зәмзәмия Сахабутдинова. Быел ул таныштыру клубы оештырды. Аңа да зур рәхмәт!

Март, апрель, май аенда при поддержке Правительства Московской области в губернаторскою программу Подмосковья мы включены. Җырлар аша без татар телен саклыйбыз һәм әдәбиятны үстерәбез. Рәхмәт сезгә барыгызга да! Саулык-сәламәтлек сезгә, хәерле гомер телим. Хушыгыз!

**Кадрия Идрисова:** Бик зур рәхмәт! Киләсе сүзебезне тарих фәннәре кандидаты, Татарстанның атказанган мәдәният хезмәткәре **Биктимирова Тәэминә Әхмәт** кызына бирәбез. Быел бик зур эш эшләнде. Тәэминә апа ул турыда үзе сөйләр. Фатыйха Аитова музее 12нче кызлар гимназиясендә ачылды. Рәхим итегез!

**Тәэминә Биктимирова:** Мин образлар формалашкан вакытта калфакларның тарихын укыдым да, менә шушындый түгәрәк матур калфакларны балигъ булмаган кызлар кигән икән. Яшем балигъ булгач, мондыйны кимәсәм дә булыр инде дип уйладым инде. Икенче очрашканда шуны киеп килермен, Аллабирса.

Без Фатыйха апа Аитовага 1916 елны, Аллага шөкер, мәгариф тарихында гына түгел, татар халкының бөтен тарихында бердәнбер хатын-кыз мәгърифәтчегә музей ача алдык. Нәкъ менә Фатыйха апага ачылды бу музей. Фатыйха апа Троицкий шәһәрендә атаклы миллионер, хәзерге миллиардерлар дип әйтәседер инде, сәүдәгәрләр гаиләсендә туган. Кыз бала. Әтиләре, әниләре, бөтен туганнары татарның бөтен дөнясына атаклы, аларның Варшава, Мәскәү, Төркестан, Кытай җирләрендә сәүдә йортлары булган. Шушы сәүдә йортларыннан килгән доходларга алар татар мәгарифенә искиткеч зур хезмәт куйган кешеләр.

Троицкийның атаклы Мөхәммәдия мәдрәсәсе, тарихыбызда Казандагы Мөхәммәдия Оренбургтагы Хөсәения мәдрәсәләре белән беррәттән анда укып чыккан кешеләрне югары белемле дип исәпләгәннәр совет властенең беренче елларында.

Фатыйха апа үзе француз гувернанткалары тәрбиясендә үскән кыз. Дөрес, совет власте вакытында ул язган: “Мин вакытында тиешле белем ала алмадым”, -дип. Нинди белем ала алмады микән дип кайвакытта уйлап куям. Фатыйха апа 18 яше тулгач, Казан университеты каршында оештырылган татар этнография, археология җәмгыятенең гыйльми әгъзасы булып торган һәм Казан шәһәре Думасының гласный депутаты булып торган Сөләйман Аитовка кияүгә чыга.

Сөләйман Аитов та үзенең эшләре белән, татар халкына күрсәткән хезмәтләре белән, Аллага шөкер, билгеле шәхес. Казан губерниясында 3 елга кабатланып торган ачлык вакытында 1887 елда Фатыйха апа балаларга карый. Казан губерниясы ул вакытта 154 мең кеше балык промыселларында, нефть промыселларында, Себер һәм Донбасс шахталарына эшкә киткәннәр. 8-9 яшьлек кызлар асрауга керергә мәҗбүр булганнар тамак туйдыру өчен. Алар барсыда әтиле балалар булганнар. Ә менә тол хатын балалары, ялгыз кешеләр нишләргә тиеш?

Фатыйха Аитованың шушыңа йөрәге әрнеп, шушы ятим балаларга, хәерче балаларга мәктәп оештырып, аларга һөнәр бирергә уйлый. Һәм бу мәктәп 1897 елны ачыла. Шушы мәктәптә балалар чигү чигәргә, тегү тегәргә, читекләр тегәргә өйрәнә башлыйлар. Ул аларга материалны үз акчасына алып бирә. Бу мәктәптә 230 бала укый башлый. Һәм аннан соң да 200 балага әлеге һөнәрләрне өйрәткәндер.

1909 елны Фатыйха апа бу мәктәпне 4 сыйныфлыга әйләндерә. Монда инде аш-су осталары һәм башка һөнәр ияләре әзерләнә башлый. 1914 елны бу мәктәп 9 сыйныфлыга әйләнә. Фатыйха апа Сөләйман агай белән уйлашалар, ни өчен безнең татар халкының үзенең гимназиясе юк. Татар егетләренә дә гимназия юк, татар кызларын әйткән дә юк. Алар шушы гимназияне оештыру теләге белән 3 ел буена Берлин, Прага, Вена шәһәрләренә барып, шушындагы гимназияләргә кереп йөриләр. Андагы уку тәртипләрен өйрәнәләр һәм кайткан саен үзләрен белән уку әсбапларын алып кайталар.

Фатыйха апа шушы гимназияне оештыру артыннан йөри башлый. Әмма Казан шәһәрендәге чиновниклар аның эшенә аяк чалып торалар. Шул вакытта ул үзенең улын Исмәгыйльне ияртеп Петербургка бара һәм анда Казаннан килгән депутат ярдәме белән шәхси гимназия ачырга дигән кәгазьне алып кайта. 1916 елның 29 октябрендә бу гимназия ачыла. Укытучылары тарихтан булачак Газиз Гобәйдуллин. Сез беләсез Газиз Гобәйдуллин 1925 елны безнең бөек шәхесебез дип исәпләнгән Галимҗан Ибраһимовның талавына чыдый алмыйча Татарстаннан китәргә мәҗбүр була. Бакуда эшли башлый.

Шушы гимназия 1918 елга кадәр эшли. 1918 елны совет власте Фатыйха ападан бу гимназияне тартып ала. Аның хезмәте беркемгә дә кирәк булмый. йортларын тартып алалар. 1922 елда Сөләйман абзыебыз үлеп китә. Фатыйха апа совет властеннән бер тиен дә пенсия ала алмыйча, 1942 елда балаларыннан балаларына күчеп, ике баласы Сталин репрессияләре заманында репрессияләнә.

Суфия апа Янтуринаны гына искә алып китәсе килә. Чөнки Фатыйха апа шикелле кызларыбыз халкыбызга хезмәт иткән шәхесләребез бик күп, Аллага шөкер. Рус патшасы Петр I хезмәт итеп, үзенең исеменнән баш тартып, Александр Тевкилевлар нәселендә үсеп чыккан Суфия апа Янтурина бар. Моны башкорт хатыннары белән торганнардыр. Суфия апа авылына барып, үзләренең именияләре урнашкан Килем авылына барып, кызлар мәктәбе ача, ир балалар мәктәбе ача. Кыз балалар өчен Петербургка барып, 24 туку станогы сатып ала. 3 ай буенча өйрәнә һәм авылларына алып кайтып, шушы кыз балаларны һөнәрле булырга өйрәтә, тамагыгыз туяр ди.

Суфия апа 36 яшендә үлеп китә. Үлгән вакытта рус кадет гимназиясендә укыган улы вокзалга озатырга төшкәч, үләсен белә ул, Истанбулга китеп үлә, авыр туфраклары җиңел булсын, “улым, -ди, - бу безнең соңгы күрешүебез. Бүтән мин сине күрә алмам инде”, -ди. Син шуны оныта күрмә, балам. Актык сүзем – син татар углы. Татарлыгыңны онытма, татарыңа хезмәт ит, ди.

Кайсыларыбыз әйтә белде микән менә мондый сүзне? Әйтик әле без үзебезнең балаларыбызга, оныкларыбызга бу сүзне. Онытмасыннан алар татарлыкларын һәм татарга хезмәт итсеннән иде. Игътибарыгыз өчен рәхмәт!

**Кадрия Идрисова:** Бик зур рәхмәт! Тәэминә апаның тырышлыгы белән 12 гимназиядә Фатыйха Аитованың музее ачылды. Барыгыз, карарга була. Үзебезнең күчмә утырышы вакытларында бәлки без анда сәяхәт оештырып, хатын-кызларыбызга күрсәтербез.

Ә хәзер сүзне Новосибирский өлкәсе татар мәдәният үзәге “Ак калфак” клубы җитәкчесе, шәхси эшмәкәр **Хамзина Рәшидә Камил** кызына бирәбез. “Балаларны милли рухта тәрбияләүдә җәйге ял лагерьларның әһәмияте”. 3 нче ел грант отып, балаларны җыеп, лагерьләр оештыралар. Шуның турында ул сөйлиячәк сезгә. Рәхим итегез!

**Рәшидә Хамзина**: Хәерле көн, хөрмәтле делегатлар, Президиум! Новосибирск шәһәреннән кайнар сәламебезне җиткерәбез. Минем чыгышымның төп максаты сезнең белән танышырга һәм үзебезне балалар, яшьләр белән нинди эшләр эшлибез икәнен кыска гына сөйләргә.

Новосибирск өлкәсендә 2 татар оешмасы нәтиҗәле хезмәттәшлек итә. Новосибирск өлкәсенең мохтарияте һәм өлкәнең дәүләт, мәдәният оешмасы “Ак калфак” мохтарият каршында эшләп килә. Новосибирск өлкәсендә 14 мең татар яши. Бөтен өлкә буенча 8 мәктәптә татар теле укытыла. Өлкәдә татар теле курслары һәм балалар өчен татар сәнгате студияләре эшли. Талантлы балалар “Мирас” ансамбленә чакыралар. Мохтариятнең һәм үзәкнең бөтен чараларында актив катнашалар.

Икенче ел рәттән Новосибирск өлкәсендә татар оешмалары “Себер сандыгы” дип аталган проект үткәрә. Әлеге проект Татарстан Республикасы Мәдәният министрлыгы гранты акчасына башкарыла. Новосибирск, Томск, Кемерово өлкәләреннән 25 бала катнашты һәм 5 укытучы. Сменада 5 көн бик тиз үтеп китте. Шулай ук әти-әниләр, укытучылар күңелендә онытылмаслык мизгелләр калдырды.

Иртән балаларга татар теле, көрәш дәресләре бирәләр иде. Татар биюләре, татар җырлары өйрәнәләр иде. Балалар татар келәмнәре ясарга һәм курчаклар тегәргә өйрәнделәр. Келәмнәр ясау буенча дәресләр чатырда үтә иде. Әлеге чатырда чын татар хуҗалыгы күргәзмәсе эшләп килә иде. Балалар смена ахырына 7 татар җыры өйрәнделәр. Сменада берничә бәйге үтте. Алар арасында “Татар кызы”, “Татар егете”.

Традиция буенча смена азагында балалар Сабантуе үтте. Бәйрәмгә балаларның әти-әниләре килделәр. Сабантуй бик матур үтте. Смена балалар өчен бик файдалы булды. Минем туганымның ике баласы булды шул сменада. Алар урыс гаиләсендә яшиләр. Әтисе татар, әнисе урыс, әбиләре дә урыс. Мин алардан сорый идем: “Сез кемнәр? Татарлармы, урыслармы?”, -дип. “Без урыслар дияләр”, - иде. Сменадан соң: “Сез кемнәр?”, -диям. “Без татарлар”, - дип горурланып әйтәләр.

Икенче проект яшьләр белән башкарыла. Безне котларга була, чөнки без быел тагын бер грант оттык. Безгә 180 мең сум “Себер сандыгын” өченче тапкыр үткәрү өчен бүлеп бирделәр. Яшьләр клубының исеме “Алтын йолдыз”. Безнең яшьләр төрле юнәлешләрдә чаралар оештыра һәм мөстәкыйль рәвештә аларны үткәрә. Шулай ук татар оешмаларына мәдәни һәм массакүләм чаралар үткәрергә ярдәм итәләр. Яшьләр эчмиләр, тартмыйлар, күбесе намаз укыйлар. Ике ел эчендә безнең яшьләр клубында 7 яңа гаилә барлыкка килде.

Себер татар яшьләре фестивале зур проект. Киләсе елда 10 нчы юбилей фестивале үтәчәк бездә. Урал аръягында татар яшьләренең иң зур чарасы булып тора. Үткән елда милли мәдәни хәрәкәтнең активистлары Новосибирск өлкәсендә 9 нчы тапкыр очраштылар. Алар арасыннан Томск, Омск, Кемерово өлкәсе, Бурятия Республикасы, Татарстан, Казахстан, Алтай, Красноярск краеннан килгән яшьләр бар иде.

Чараның географиясе елдан ел киңәя. Бу елда делегатлар Екатеринбургтан, бер малай Туладан килде. Новосибирскида матур кызлар бар диеп ишеткән. Килде өйләнергә. Ул фестивальдә бездә калды, Тулага кайтмады да. Активист булып, яшьләр клубында катнашып йөри.

Фестиваль беренче тапкыр Новосибирск өлкәсе татар мәдәниятенең бюджет акчаларына түгел, ә өстәмә 3 грант акчаларына үтте. Новосибирск өлкәсе мэриясе, хөкүмәт һәм Татарстан Республикасы Мәдәният министрлыгы ярдәме белән. Казаннан вокал һәм бию буенча укытучылар килде. Тукмач кисү буенча, иске киемнәрдән киемнәр тегү буенча мастер класслар үткәрдек. Ислам буенча лекцияләр дә бик кызыклы үтте.

Мондый чаралардан соң яшьләрдә энергия ташып тора. Алар үзләренең мәдәниятен яңа дәрәҗәгә күтәрергә әзер. Новосибирск өлкәсендә татар оешмалары тату эшлиләр, татар балалары һәм яшьләр белән зур эш алып баралар. Рәхмәт игътибарыгыз өчен!

**Кадрия Идрисова:** Бик зур рәхмәт! Киләсе сүзебезне Актаныш муниципаль районы Башкарма комитетының архив бүлеге җитәкчесе, Актаныш җирлегенең “Ак калфак” җитәкчесе **Галимҗанова Айгөл Рәдис** кызына бирәбез. “Җирлегебездә милли йолалар, гореф-гадәтләр, төбәгебездән чыккан шәхесләр, аларны халкыбызга кайтару”. Рәхим итегез!

**Айгөл Галимҗанова:** Хәерле көн, хөрмәтле Президиум, хөрмәтле һәм күркәм хатын-кызларыбыз! 2016 елның 13-15 июль көннәрендә “Ак калфак” бөтендөнья татар хатын-кызлары иҗтимагый оешмасының Актаншы районында күчмә утырыш узды. Безнең район өчен бик әһәмиятле һәм дәрәҗәле чара булды ул.

Беренче көнне кунакларыбызны каршы алып, “Бүләк, ял һәм сәламәтләндерү” лагерында теркәлү үткәреп, кунакларны 5 төркемгә бүлеп урнаштырдык. Программа нигезендә район үзәге буенча экскурсия оештырылды. Сәләтле балалар өчен гуманитар гимназия, җиңү паркы, иҗат үзәге, “Яшьлек” милли мәдәни үзәге, “Туган як” музее, “Умырзая”, “Тылсым”, “Әтәчкәй” ясле бакчалары, “Лачын” боз сарае, Актаныш универсаль спорт сарае кебк социаль объектларда булганнан соң, халыкның тормыш көнкүреше белән танышу башланды.

Кич бөтен кунаклар белән Киров авылына бардык. Анда безнең мәктәп балалары, балалар бакчасына йөргән үзенчәлекле бәйрәм программасы белән каршы алдылар. Киров театры “Туй күлмәгемне калдым кочаклап” драмасын тәкъдим итте. Анда авылның актив үзешчәннәре, Республикада данлыклы театр коллективы үзләренең сәхнә осталыкларын күрсәттеләр. Хәтта кунакларыбыз Казаннан артистлар чакыргансыз дип, ышанмыйча тордылар.

Икенче көнне 5 төркемгә бүленеп, 5 юнәлеш буенча авылларга юл тоттык. Әйтергә кирәк, бөтен авыллар да тигез югарылыкта әзерлек күрсәттеләр. Һәрбер юнәлешнең үзләренә генә хас булган үзенчәлекләрен ассызыклап әйтәсе килә.

Беренче юнәлеш ике җирлек булды. Такталачык авыл җирлеге татар халкының бөек трагик артисты, режиссер, театр эшен оештыручы Мөхтәр Мутин, халык язучысы Гамил Афзалның яшәгән нигезләрендә тантаналы рәвештә элмә такталар кую, Мутиннар шәҗәрәсе белән танышу, шулай ук каймак ясау, май язу йолалары, гөбәдия пешерү мастер класслары белән истә калды дип уйлыйм.

Уразай җирлеге бик матур табигатьле җирлек. Эчтәлекле һәм матур маршрутларның берсе. Сәяхәт тарихи Кирәмәт тавы итәгеннән башланып китте. Үзләренең авылларын төрле яктан күрсәтә белделәр. Авылга беренче нигез салучы, Гатаулланың, шагыйрь Риза Ишморатларның яшәгән йортларында кече музейлар эшләүләре, үзләренең йолдызлары булган, кул эшләре остасы Кадрия апа белән таныштыру, элеккеге ысуллар белән кирпеч сугу, самавырлар чистарту, каз оялары ясау мастер класслары кунакларның күңеленә хуш килде.

Икенче юнәлеш Иске Кормаш җирлеге. Уникаль җир. Шәхсән үзләре генә 6 сәгать буе кунакларны җәлеп итеп тордылар. Кунакларны аыл башыннан ук театральләштерелгән тарихи вакыйгалар белән таныштырып киттеләр. Һәр тукталышта авыл тариихының бер мизгеле ачылды. Авыллары бөтен яктан да күрсәтелде: тарихы да, күренекле кешеләре дә, хәзерге вакытта эшләгән, яшәгән төрле нәсел кешеләре дә, һөнәрчеләр дә. Хәтта җирлеккә кергән 5 авылның бренд продукциясен дәкъдим иттеләр. Кунаклар Ирек һәм Венера Хазиевлардан мичтә пешерелеп чыгарган шәңгәләрне күп еллар буе искә төшерербез дип киттеләр.

Өченче юнәлеш – Тат суксы җирлеге. Татар Суксы, мари Суксы авылларында барган “Ак калфак”ларның ике милләт дус-тату яшәвен күрделәр. Татар Скусында төп нигезгә килен төшерү йоласын кунаклар бик яратып кабул иттеләр.

Теләкәй җирлеге бөтенләй икенче яктан ачылды. Элек Теләкәйләрдән комганнар дип көлеп йөрсәләр, хәзер без комганнар дип горурланып йөри алалар. Теләкәй авылында үзләренә генә хас Һөнәрчеләр урамы булдырылды. Комганнар белән эшләүче данлыклы галимҗан бабайдан башлап, хәзерге вакытта авылда яшәгән һәм эшләгән һөнәрчеләр күрсәтелде. Өр-яңадан төзекләндерелгән Сабантуй мәйданында орчык өмәсе тәкүдим иттеләр.

Дүртенче юнәлеш – Әлтә җирлеге. Бөтен кунакларга да ачык йөзле, кунакчыл халкы белән, атлары белән,чыбыркы үрү, әтәчләр сугыштыру күренешләре белән һәм искиткеч алма бакчалары белән истә калды.

Түке җирлеге. Түкедә Дания апа җитәкләгән үзешчән фольклор коллективы чыгышлары кунакларда бик җылы хисләр калдырды. Андагы ихласлык, җылылык йөрәкләргә, күңелләргә озакка кереп калды.

Зөбәергә килгәч, авылга нигез салган нәсел белән таныштылар. Нинди көчле һәм эшчән халык яши дигән фикер калды. Ә инде кичке уеннан соң, Зөбәерләр эш сөючеләр генә түгел, ә матур итеп ял да итә белүчеләр дигән фикрене исбатладылар.

Бишенче юнәлеш – Байсар җирлеге. Иң борынгы легендар шәхесләргә бай җирлек. Гомумән алганда Байсар авылында гел сәләтле кешеләр яши. Авылда тукталышлар бик күп булды. Мәктәпләрендә бай эчтәлекле музей, Земская больница, элеккеге базар күренешләре, Сабантуй бәйрәменә бүләк җыю йолалары да бик үзенчәлекле булды.

Әлем җирлеге. Әлем авылы турында бик күп сөйләргә мөмкин. Авыл җирлеге башлыгы җитәкчелегендә искиткеч төгәллек белән әзерләнгән җирлектә авыл башыннан алып, кунакларны һәрдаим курчак театры геройлары озатып барды. Кунаклар икмәк пешерү комбинатына экскурсиягә керделәр. Алар керүенә мичтән кайнар икмәк чыкты, һәм кунаклар мичтә яңа пешкән эпи белән сыйландылар. Тагын бер үзенчәлекле тукталыш. Әлем авылы җирлегенә кергән беткән авыл Тимегул авылы җирлегендә булдык. Әлеге чара беткән авыл тарихларын яктыртуга, аларга булган ихтирамны күрсәтүгә юнәлтелгән иде.

 Авыллардан соң кайтуга кунакларыбызны паром көтеп торды. Агыйдел елгасы буйлап, үзебезнең данлыклы җырчыбыз Әлфия Авзалованың җырларын күңелләрдә яңартып, җырлап, биеп, сәяхәт кылып кайттык. Кич белән район тарихы өчен әһәмиятле булган вакыйгаларда катнаштык. “Агыйдел” җыр, бию дәүләт ансамбленең капиталь төзекләндерүдән соң яңа бинасын, парклар һәм скверлар программасы нигезендә төзелгән ял паркы ачу тантанасы шаһитлары булдык. Соңыннан дәүләт ансамбленең кунаклары өчен генә оештырылган концерт программасын карадык.

Өченче көнне “Ак калфак” татар хатын-кызлары Республика иҗтимагый оешмасының күчмә пленар утырышы узды. Район китапханәсе һәм сәнгать мәктәбе хезмәткәрләре эчтәлекле күргәзмә оештырдылар. Очрашу да югары дәрәҗәдә үтте. Кайтып киткәндә делегатлар республикабызның, районыбызның йөзек кашы булган, Татарстанның беренче Президенты Минтимер Шәймиевның әтисе Шәрип Шәймиевның музеен карап киттеләр.

Шулай итеп, хөрмәтле хатын-кызларыбыз, Актанышта булган сәфәрне әз генә искә төшереп үттек. Районда да, авылларда да этник туризмга беренче адым ясадык дияргә кирәк. Бик зур хезмәт куелды. Дөресен әйткәндә, әлеге очрашуны үткәрүдә бер кеше дә битараф була алмады. Район башлыгы Фаил Мисбах улына һәм аның урынбасарларына бик зур рәхмәт әйтәсем килә. Чөнки чараны үткәрү район башлыгы контролендә торды. Аның җитәкчелегендә комиссия булдырылды, эш планы төзелде. Район үзәгендә атна саен планеркалар үткәрелеп торды.

Авылларда да зур күләмдә эш башкарылды. Ул авылларны төзекләндерү дисеңме, авылларның тарихлары, легендар шәхесләре, һөнәрчеләре һәр җирлектә үзләренә генә хас булган халык йолалары, бәйрәмнәре, гореф-гадәтләре, татар халык ашлары, уен корылмаларына кушылып башкарыла торган җырлары, парлы күмәк биюләре, уеннары барланды. Шәҗәрәләр төзелде.

Һәрбер җирлек үзләренә күрсәтердәй бренд ясап тәкъдим итте. Бу чара бөтенебезгә дә, җитәкчеләргә дә, авыл башлыкларына да, мәдәният хезмәткәрләренә дә, гади авыл халкына да гадәти булмаган кызык яңа сулыш бирде, һәм дөняга карашны үзгәртергә ярдәм итте дияргә кирәк. Чарага әзерләнгә вакытта эшләнгән материаллар киләчәктә дә файдаланырга калды һәм халыкка хезмәт итәчәк.

Бөтендөнья татар конгрессына барыбыз исеменнән дә рәхмәтебезне җиткерәбез. Шундый күчмә утырышларның файдасы бик зур. Бүгенге көндә башка районнар нәрсә эшлиләр, нинди яңалыклары бар, нинди яңа алымнар кулланалар, үзебездә шул файдалы тәҗрибәләрне ничек кулланып була – шул сорауларга җавап табып, рухланып, яңа фикерләр белән кайтабыз. Безнең районнан да шундый эшлекле фикерләр белән кайткансыздыр дип уйлыйм. Барыгызга да озын гомер, сәламәтле, тыныч тормыш теләп калам. Игътибарыгыз өчен рәхмәт!

**Кадрия Идрисова:** Бик зур рәхмәт! Ә хәзер сүз Төмән өлкәсе “Социаль эшмәкәрләр” җаваплылыгы чикләнгән җәмгыять генераль директоры **Кәбирова Әлфия Тәлгать** кызына бирелә. “Социаль эшмәкәрлекнең традицияләребезне саклауда ярдәме”. Ул үзе эшмәкәр. Рәхим итегез! Булдыралганча татарча башлап җибәрегез.

**Әлфия Кәбирова:** Исәнмесез, кадерле дуслар! Минем татар телем шул хәтле матур түгел, шуңа күрә мин рус телендә чыгыш ясыйм. Я, наверное, являюсь таким примером того, о чем говорили сегодня много – о необходимости сохранения языка. Потому что мой татарский язык, как вы слышали, он оставляет желать лучшего. Тем не менее, я думаю, что то, что мы делам с нашим проектом «Әбием», о котором я сегодня хочу вам рассказать, это, на самом деле, важный проект. Мне хочется поделиться с этим. У меня есть надежда, что мы найдем партнеров, заинтересованных лиц, с которыми мы бы продолжали двигаться дальше в реализации проекта «Әбием» или похожих.

Что такое проект «Әбием»? Это проект, который существует в рамках социального этнопредпринимательства в маленьком городе Ялуторовске. Я попозже скажу о том, как все это начиналось. Проект существует в сотрудничестве Ялуторовской мечети, непосредственно имам Раиля хазрата Махмутова, который пригласил меня к сотрудничеству. Это было пару лет назад.

Почему он меня пригласил? Потому чтоя психолог и много занимаюсь женской психологией, работаю много с клиентами-женщинами разных возрастов. Он меня пригласил для того, чтобы помочь женщинам-прихожанкам его мечети. В основном это татарки. Мне было непонятно, как я могу помочь, потому что я являюсь в общем светским человеком. Но из первого же визита в мечеть и встречи с женщинами родилась идея, котору мы реализовали. Я немного расскажу о том, что там произошло.

Произошло то, что затронуло меня до глубины души. Самое большое количество женщин, которые пришли, это были женщины пенсионного возраста. В процессе беседы я увидела, как они похожи на мою бабушку, которая уже умерла и у которой я выросла. Они были также одеты, также говорили, и от них исходило то же самое тепло. А потом они рассказали такие вещи, которые меня поразили. Они сказали: «Мы каждое утро просыпаемся, наши дети выросли и уехали, наши внуки выросли и тоже уехали. Наши мужья умерли, а мы каждый день просыпаемся. И мы не знаем зачем».

Тогда обещание, которое я себе дала, это сделать так, чтобы им было, зачем просыпаться, чтобы их жизнь снова стала наполненной. И так у нас родился первый проект, который назывался «Женщина в мире возможностей», из него уже вырос проект, который сейчас называется «Әбием» и включает в себя 3 основные части. Первое была подсказано моими воспоминаниями в отношениях с моей бабушкой, когда я поняла все, чему я научилась. Все, что я умею делать на кухне, все, что касается отношений с детьми, бытовых вопросов – это все то, чему научила меня моя бабушка. Я ее называла карт әни.

Бабушки могут дать девочкам то, что не дают мамы. Мамам некогда, они работают, заняты чем-то еще. А бабушки могут не спеша рассказывать, делиться, учить. Мы тогда предложили нашим участницам проводить мастер-классы для девочек для того, чтобы учить их традиционной кухни. Чтобы они вместе делали тукмач, вместе делали өчпочмак, чтобы девочки учились этому непосредственно у бабушек. Бабушки это подхватили. Им очень понравилось. 2 раза в месяц бабушки проводят мастер классы для маленьких девочек. В первую очередь для девочек, но на мастер классы приходят и их мамы. Они учатся традиционной татарской кулинарии.

Еще одна часть проекта это просветительские и досуговые мероприятия, которые мы делали для наших участниц. Нужно понимать, что Ялуторовск – это очень маленький город. Многие женщины долгие годы не выезжали за пределы этого города. Мы делаем так, чтобы расширить границы. Приглашаем различных специалистов в наш город. В мечети они проводят встречи с нашими женщинами, участницами проекта. А также мы перешагнули границу нашей страны. Зимой мы провели телемост с мусульманской активисткой из США. Для наших женщин это был первый такой опыт.

Совсем недавно приезжали американские музыканты, которые играют в настольных инструментах. Они играли «Күбәләгем-түгәрәгем” и наши бабушки пели «Күбәләгем-түгәрәгем», а ребята играли. Это было очень трогательно.

Третья часть данного проекта – это собственно предпринимательская часть. Наши бабушки сами подали эту идею. Вы видите эту продукцию, которую они производят. Их талантов оказалось насколько много, что на сегодняшний день мы формируем устойчивость проекта. Т.е. делаем так, чтобы финансово он не зависил не от чего продавая то, что создают наши участницы, мы делаем проект независимым и устойчивым. В том числе мы делаем мед. Спасибо!

**Кадрия Идрисова:** Бик зур рәхмәт! Икенче килгәндә татарча сөйлибез инде, ярыймы. Безне Казан шәһәрендә “Сабыйлар” тәрбия бирү үзәге бар. Менә монда регионнардан килгәннәр, чит илләрдән килгән безнең хатын-кызларыбыз утыра. Алар бу тәрбия үзәген үзләре ачып, гел милли тәрбия генә бирәләр. 6 айдан әнисе белән килеп йөри башлыйлар.

Без ул “Сабыйлар” үзәгендә булдык. Бик ошатып кайттык. Милли тәрби, чын милли тәрбия бирелә анда. Ә хәзер сүз Казан шәһәре “Сабыйлар” тәрбия бирү үзәге директоры **Солтанова Ләйсән Дамир** кызына бирелә. Рәхим итегез!

**Ләйсән Солтанова:** Хәерле көн, хөрмәтле әниләр, әбиләр, апалар, сеңелләр, дәү әниләр, хөрмәтле әфәнделәр! Мин сезгә Казан шәһәрендә хәзерге вакытта эшләп килүче һәм татарча белем бирүче “Сабыйлар” балалар үзәге турында сөйләп китәчәкмен һәм аның эшчәнлеге белән таныштырачакмын.

Безнең үзәгебез 2011 елның җәй айларыннан эшли башлады. Ул Казанда бердәнбер татарча раннее развитие дип атала инде бишектән үстерү дәресләре бирүче үзәк. Аның башлангычында Алимә һәм Ләйсән исемле татар җанлы һәм балаларны татар телендә белем бирергә хыялланучы ике әни тора. “Сабыйлар” балалар үзәге 6 ел дәвамында эшләп килә. Хәзерге вакытта ул бишектән үстерү форматындагы аерым дәресләр һәм кыска көнлек балалар бакчасы форматында эшләп килә.

Балалар безнең үзәгебездә 6 айдан 7 яшькә хәтле шөгыльләнәләр. Хәзер мин сезгә безнең үзәкнең төп үзенчәлекләре турында сөйләп китәм. Нәрсә белән ул гади садиклардан аерыла һәм башка шундый форматтагы, башка телдәге үзәкләрдән.

Безнең “Сабыйлар” балалар үзәгенең төп максаты – ул әти-әниләргә сабыйларны үстерүгә татар телендә белем бирергә ярдәм итү һәм балалар һәм әти-әниләр арасындагы мөнәсәбәтне җылытырга. Безнең үзәк уникаль эчтәлекле, төрле методикаларның асылын үзенә җыйган, бишектән үстерү дәресләре. Дәресләр татар телендә бара. Балаларның яшь үзенчәлекләрен исәпкә алып, кызыклы һәм мавыктыргыч форматта уза. 3 яшькә хәтле балалар безнең үзәктә үзләренең әниләре белән шөгыльләнәләр. Чөнки әни белән бала арасындагы тыгыз бәйләнеш тәрбиянең асылын тәшкил итә.

Безнең үзәктә сабыйларны яратучы һәм хөрмәт итүче укытучы апалар. Өйдәгечә җылы һәм дустанә мөнәсәбәт, татарча аралашу дәресләре алып бару һәм милли тәрбия бирү. Шулай ук безнең үзәкнең тагын бер үзенчәлеге – ул әхлакый тәрбиягә, дини тәрбиягә һәм баланың эчке дөньясын үстерүгә юнәлтелгән эшләр.

Шулай ук безнең үзәкнең зур концепциясе – ул һәр балага шәсех буларак карау һәм әлеге шәхесне үстерүгә зур өлеш кертү. Хәзерге вакытта танылган методикага нигезләнгән, татар фольклорын үз эченә алган “Сәләм, дустым” дигән диск бар безнең. Хәзерге вакытта безнең архивыбызда 40 якын җырлар бар. Бу җырлар 6 айдан 6 яшькәчә балалар өчен. Аларны өйдә дә кулланырга мөмкин. һәм хәзерге вакытта без шушы җырларны әти-әнигә җиткерү өстендә эш алып барабыз. Безнең Android һәм iOS приложенияләре булачак, Аллабирса. Шуңа күрә чит төбәкләрдә яшәүче әти-әниләр дә безнең бу эштән файдалана алыр дип өметләнәбез.

Безнең дәресләребезнең тагын бер форматы интерактив укулар дип атала. Татар китабына мәхәббәт арттыру, хөрмәт арттыру, шулай ук баланың сүз байлыгын арттыру максатыннан без яңа форматтагы дәресләрне башлап җибәрдек. Әлеге дәресләр бала белән актив рәвештә китап укуы, шушы китапны җанландыру, эмоциональ интеллектны арттыру максатыннан бик уңайлы булып торалар. Баланың шәхесен төрле яклап үстерү өстендә эш алып барабыз.

Баланың физик үсеше шулай ук аның гармоник шәхес булып үсешендә зур урын алып тора. Хәзерге вакытта безнең “Йомшак мәктәп” төрле милли биюләргә багышланган дәресләребез бик популяр. Чөнки физик активлык үсешенең нигезен тәшкил итә.

Узган елда без беренче тапкыр Казан шәһәрендә шәһәр форматындагы көн дәвамында эшләүче, кунмыйча гына җәйге лагерь форматын башлап җибәрдек мәктәпкәчә яшьтәге балалар өчен. Быел да без бу форматта эшлибез. Узган елны безнең бу форматтагы аланнарга бик күп диаспоралар килде. Кемнәрнең кечкенә балалары бар безнең “Сабыйлар” үзәгенә рәхим итә аласыз. Татар телендә аралашып, төрле кызыклы уеннар, мастер-класслар үткәреп, вакытыгызны уздыра аласыз.

Әйтәсем килә, хәзерге вакытта безнең татар әниләре бик актив. “Сабыйлар” балалар үзәгендә моны күрергә мөмкин. Безнең бу үзәк татар әниләренең эшчәнлегенә эпицентр булып тора. Казанда булсагыз, кызыксынсагыз, безгә кунакка килеп, безнең белән таныша аласыз. Без һәрвакыт ачык. Соңгы слайдта сез безнең контактларны күрә аласыз. Сорауларыгыз булса, тәкъдимнәрегез булса, без һәрвакыт элемтәдә. Игътибарыгыз өчен зур рәхмәт!

**Кадрия Идрисова:** Бик зур рәхмәт! Киләсе сүзебезне Самара өлкәсе Похвистнев районы “Ак калфак” оешмасы филиалы җитәкчесе, шәхси эшмәкәр **Кәримова Илһамия Сәгыйть кызына** бирәбез. Нәрсә өчен бүген без аларга сүз бирәбез, менә аларның оешмасына һәрдаим безнең Расыйх әфәнде ярдәм итеп килде. Мин әйтергә тиеш булам инде, дунья шундый бит инде, беребез килә, беребез китә. Аның иртәгә 40 үткәрәләр. Ул безнең вафат булды. Бик зур ярдәмен тоеп кызлар безнең эшләделәр. Рәхим итегез!

**Илһамия Кәримова:** Хәерле көн, хөрмәтле Президиум, хәерле көн, хөрмәтле туташлар! Самара өлкәсе Похвистнево районында урнашкан данлыклы Гали авылында “Ак калфак” оешмасы 2016 елның март аенда барлыкка килде. Ул вакытка кадәр без өлкә оешмасы әгъзалары булып саналдык. Барлык чараларда катнаштык. Оешманың җитәкчесен, активын сайлагач, план төзедек һәм эшкә керештек. Һәр чарабызны “Туган тел” оешмасы җитәкчесе мәрхүм Расыйх Латыпов белән бергә киңәшеп башкардык.

Администрация бинасында урнашкан Гали музееның бер бүлмәсенә урнашырга рөхсәт алдык һәм шунда җыелабыз, эшлибез, киңәшәбез. Язмаларыбызны, фотоматериалларыбызны теркәп барабыз. Авылыбызда чигү чигергә, аш-суга бик оста булган хатын-кызларыбызны барладык. Алар арасыннан үз һөнәрен яшь буынга өйрәтергә теләгәннәре Низамова Флюра апа белән бергә калфак тегү, бизәү һәм башмак тегү буенча берничә мастер класслар оештырдык.

9-11 сыйныфлар арасында тукмач кисү буенча ярыш үткәрдек. Ул безнең авыл йортында Расыйх барлыкка китергән йортта узды. Шунда ук декабрь аенда каз өмәсе оештырдык. Өмәдә балалар, авыл хатын-кызлары, укытучылар, мәдәният хезмәткәрләре катнашты. Самарадан, Камышлы авылыннан бик күп кунаклар килгән иде. Өмә бик ямьле, бик күңелле үтте. “Йортым минем – гүзәл бакча” дигән конкурс оештырдык. Олы яшьтәге җиңүчеләрне өлкәннәр бәйрәмендә, ә яшь гаиләләрне әниләр көненә багышланган концерт белән бүләкләдек. Мәдрәсәдә ифтар табыны, Корбан һәм Мәүлид бәйрәмнәре үткәрдек. Бәйрәмнәргә “Ак калфак”лылар, укучылар, укытучылар һәм шәкертләр катнашты. Имамнар вәгазьләр сөйләделәр, шәкертләр вәгазьләр әйттеләр.

Февраль аенда бөтендөнья татар хатын-кызларының “Ак калфак” оешмасы җитәкчесе Кадрия Рәесовна бездә кунакта булды. Бу очрашуны без Расыйх белән күптән көткән идек. Кадрия Рәесовна укучылар һәм әти-әниләр белән тәрбия турында әңгәмә корды. Бәйрәмнәрне, төрле чараларны оештырырга матди ярдәмне Расыйхыбыз күрсәтә иде. Алдагы елларга да планнары зур иде аның. Абыйсы Мөдәрис, эшмәкәр егетләребез Рамил һәм Равил Мостафиннар, Равил Галимуллин, Камил Исхаков, Йосыпов Халит һәм башка ярдәмчеләребез дә бар.

18 март көнне 9нчы мәртәбә “Халкым минем” исемле иҗади фестиваль узды. Ул Расыйх Мөҗахит улы Латыйповның җимеше иде. Без аңа Бөтендөнья татар конгрессы Башкарма комитетының тәкъдиме буенча Расыйх исеме бирдек. Бу бәйрәмне үткәрергә Казанда яшәүше авылдашыбыз Дания Тулупова ярдәм итте. Ул хәзер залда, алкышлап алыйк әле ул ханымга.

X фестиваль 2018 елны 17 февраль көнне Расыйхның туган көнендә узачак. Без алдагы елларда да эшебезгә битараф булмаган дусларыбызны, ярдәмчеләребезне югалтмабыз, яңаларын табарбыз һәм изге гамәлләребезне дәвам итәрбез дип өметләнәбез, ышанабыз. Рәхмәт сезгә!

Ә хәзер форсаттан файдаланып, рөхсәт итсәгез, без Сәйдә абыстайга үзебезнең “Ак калфак” оешмасының башмакларын бүләк итәсебез килә. Ринат Зиннуровичка да бер сүз әйтәсебез килә. Бездә Гали авылында балалар табу буенча бик уңышлы эш алып барабыз. 42043 яшьтәге ханымнар хәзер бездә бик күп. Авырга узучылар, бала табучылар бик күп бездә.

**Кадрия Идрисова:** Бик зур рәхмәт! Безнең Җәлил хәзрәт Фазлыевның чыгышы иде. Җомга көнне булганлыктан ул безнең хәзер җомга намазына китү сәбәпле. Бик кызганыч, ләкин Җәлил хәзрәт турында бер әйбер әйтеп китәсем килә. Гомумән хатын-кызлар оешмасы белән Җәлил хәзрәттән дә кулга-кул тотынышып эшләүче хәзрәтләребез бар микән. Бар алар берничә җирлектә, без аларны беләбез. Уфада бар, Самарада хәзер. Аннары Түбән Новгородта. Җәлил хәзрәт, кызлар исәпкә алыгыз, язып куегыз, 11 нче ел балалар исемнәре буенча хәзрәтләр арасында бәйге оештыра. Барысы аларда 45 хәзрәт. Үзләренең җирлекләрендә хәзер 4 се ачыла. Балтачның үзендә. Үзе дә ул Борбаш авылында.

11 нче ел һәр балалар исемен язып барып, мәсәлән. Борбаш авылының үзенеке, Балтачныкы үзенеке. Исемнәрен язып баралар. Кайсының исеме мәгънәле, шуңа гына урыннар чыгарып бүләк бирелә. Ә бала исеме хәрефләр җыелмасы гына була икән, мәгънәсе булмый икән, алар бүләксез кала.

Менә без быел катнаштык. Үзебез Казаннан бардык, ул чакырды. 468 бала туган. Шуның 12 генә мәгънәсенә туры килмәгән исемнәр, ничә ел эшләү дәверендә. Аның да берничәсен Казанда бәби тудырып кайталар да, Казанда ук таныклык алып кайталар. Әле Җәлил хәзрәт ул хәзрәтләргә дә кисәтү ясады. “Алыштырыгыз, - ди. Эшләгез, хәзрәтләр. Ул сезнең эшегез ата-анага аңлату”, -ди. Шул кадәр киртләп-киртләп, таслап-таслап сөйли ул хәзрәтләргә, һәм урыннар билгели. Беренче, икенче, өченче урын. Мәсәлән, берсенә: “Син ала алмыйсың быел бүләк, ди. – Чөнки син Раяз дип исем кушкансың. Безнең халык җырчы Раязга кушылып Раяз исеменә бик мөкиббән, - ди. Раяз – хәрефләр җыелмасы. “Ә Рияз булса, җәннәт бакчасы була”, - ди. Ә бу раязның әтисе әйтә: “Без Рияз дип куштырган идек, -ди. – Авыл советында бутап, раяз дип кушканнар һәм шулай калган”, - ди.

Шуңа күрә бик мәгънәле чара бу. Кайткач хәзрәтләрегез белән сөйләшегез. Һәрбер җирлеккә, һәрбер районга менә бу тәртипне кертергә кирәк. Әгәр дә без бу тәртипне кертәләбез икән, шушы мисалны, безнең калебебезгә туры килмәгән исемнәрдән котылачакбыз. Ә без Җәлил хәзрәт белән, Аллабирса, июль аенда Саба районында очрашабыз. Җәлил хәзрәт безгә чыгыш ясаячак.

**Ринат Закиров:** Кадрия Рәесовна, мин дә бер-ике генә сүз өстим инде. Җәлил хәзрәт турында чыннан да бик күп сөйләргә мөмкин булыр иде. Гали авылы ничек горурланып әйтте, балалар күп туа дип, Борбашта тагын да күбрәк туа. Анда хатын-кызлар гына түгел, Җәлил хәзрәт тә, имамнар да бик әйбәт эшли, күрәсең. Чыннан да , без әгәр дә шушы әйберне үзебезгә үзебез нәтиҗә ясап, шуның нәтиҗәсен киләчәк буыннар белән бәйли алмыйбыз икән, бу безнең бик зур җитешсезлегебез булып, киләчәктә зур проблемага әйләнә барачак.

Күп җирләрдән конгресска киләләр, елап киләләр, безнең мәктәпне коткарыгыз, безнең мәктәпне ябалар дип. Беренче соравым минем шул гына – мәктәбегездә ничә бала? Кайберсенең 18, кайберсенең 22. 50-60 бала булса мәктәпне беркем дә япмый. Анысын беләсез. Әгәр дә киләчәге бар икән ул авылның, 50-60 бала булган авылларда, бик сирәк андый. Ул вакытта инде без алынабыз ярдәм итәгә юристлар белән, анда барабыз, күтәрәбез.

Шушы мәсьәләдә бездә авылларда мәктәпләрне саклау гына түгел, милләтебезне саклау бит инде. Әгәр дә балалар тумый икән, ул авылның киләчәге юк. Безнең авылның киләчәге балалар туган авылларда гына. Шөкер, безнең Рәсәй буенча йөзләгән авылларыбыз бүгенге көндә бөтен авыллар өчен үрнәк булырлык авыллар. Ул нинди милләттән булуга карамастан, Рәсәйдә авыллар бик күп. Татар авыллары гына да 4 меңнән артык. Менә шушы авылларның яшәве анда балаларның тууы белән бәйләнгән.

Күп авыллар гөрләп тора, мәктәпләре дә тулы. Авылда һәр ихата шушы балалар күплеге белән аерылып тора. Борбаш авылы Җәлил хәзрәтнең шәхес буларак зур уңышы дип саныйм мин. Мин башта каршы идем. Ул берничә ел мине чакырып, балалар Сабантуе үткәрәм дип сөйләде. Мин әйтәм, бәйрәмне тарткаламагыз, Сабантуй бер бәйрәм. Ләкин 5-6 ел чакырганнан соң, мин барып карадым һәм, әлбәттә, үземнең ризалыгымны бирдем. Балалар Сабантуе була ала икән синең форматта дип. Ул, чыннан да, төп Сабантуйларның алдыннан матур итеп балаларны җыя. Авылдагы балаларның күплеген күрсәгез. Балаларга исем кушу Җәлил хәзрәт башкарган эшләрнең бер өлеше генә. Ә нигездә татар гаиләсенең элеккедән килгән традицияләрен торгызу, гаиләдәге матур тәрбия мәктәбен торгызу.

Без аларның үрнәген мисал итеп барсына да күрсәтәчәкбез, алып барып та. Әлбәттә, без дин кирәк дибез. Дин бит ул һәркем өчен бу дөньяда үзенә ниндидер тынычлык табу өчен генә түгел, ул тәрбия мәктәбе. Анысы безнең халкыбыз дингә таянып, үзе саклый алган урта гасырлардан бирле, бик авыр заманаларда. Менә шушы диннең бүгенге торгызылуы, без аны сезнең белән аңлап та бетермибез диннең кирәклеген.

Әлбәттә, милләтебез шушы юнәлештә хәрәкәт итә. Соңгы елларда инде бик күп җирләрдә мәчетләрне торгыздылар. Бу беренче. Әле мәчет торгызу – ул дингә кайттык дигән сүз түгел. Шушы мәчетләрнең тулы булуы, анда халыкның йөрүе, балаларгы беренче мәгълүматны шушында бирә алулары, имамның сүзләре, менә болар барсыда безнең тормышның бизәкләре.

Җәлил хәзрәт авылы Борбаш авылы мисалында әгәр дә инде без авылларның киләчәген билгели алабыз икән, безнең киләчәгебез бар. Рәхмәт!

### Кадрия Идрисова: Бик зур рәхмәт! Ә хәзер Римма Атласовна Ратникова *Татарстан Республикасының бүләкләрен* тапшыра. Рәхим итегез, Римма Атласовна!

**Татарстан Республикасы Президенты боерыгы нигезендә:**

1. Татар халкының мәдәниятен һәм традицияләрен саклап калуга һәм үстерүгә зур өлеш кертүе өчен Самараның «ДУСЛЫК» төбәк иҗади иҗтимагый оешмасы сәнгать җитәкчесе, «Ялкынлы Яшьлек» Самара татар артистлары иҗат берлеге шәһәр иҗтимагый оешмасы солисты **Курмаева Айсылу Рафикъ кызына** «Татарстан Республикасының Атказанган мәдәният хезмәткәре» дигән мактаулы исем бирелә.

**Татарстан Дәүләт Советы Рәхмәт хаты белән**

**Татарстан Дәүләт Советы рәисе боерыгы нигезендә:**

1. **Әлмәшева Сания Юныс кызы** - Азәрбайҗан Республикасы Баку шәһәренең «Ак калфак» татар хатын-кызлар иҗтимагый оешмасы җитәкчесе
2. **Галимҗанова Айгөл Рәдис кызы** – Актаныш районы архив бүлеге җитәкчесе, Актаныш җирлегенең «Ак калфак» оешмасы җитәкчесе
3. **Зеттерлунд Әнүзә -Айна Гиндулловна**  – Швециядәге «Ак калфак» татар хатын-кызлар иҗтимагый оешмасы җитәкчесе
4. **Саттарова Гөлинә Рөстәм кызы** – Яшел Үзән районы «Акъегет» мәктәбе директоры, Яшел Үзән җирлеге «Ак калфак» оешмасы җитәкчесе

**Татарстан Республикасы мәдәният министырлыгы рәхмәт хаты:**

1. Татар халкы мәдәнияте һәм сәнгатенең иң матур үрнәкләрен пропагандалауга, милли гореф-гадәтләрне саклап калуга лаеклы өлеш кертүе өчен Төркиянең Истанбул шәһәре Идел-Урал татарларының мәдәният һәм үзара ярдәмләшү җәмгыяте рәисе **Гөлтән Ураллыга** Татарстан Республикасы Мәдәният министрлыгының Рәхмәт хаты тапшырыла.

**БҮЛӘКЛӘҮ**

*(Бүләкләү фәрманын Данис Шакиров укый)*

**Кадрия Идрисова:** Хөрмәтле җәмәгать, бүген Римма Атласовна безнең җыенда катнашканы өчен, фикерләре белән уртаклашканы өчен һәм безнең белән булганы өчен хатын-кызларыбыз исеменнән бик зур рәхмәт сезгә.

Ә хәзер Бөтендөнья татар конгрессының Башкарма комитеты бүләкләрен Бөтендөнья татар конгрессының Башкарма комитеты рәисе **Закиров Ринат Зиннур** улы тапшыра. Шул ук вакытт, безҗыенга җыелдык. Әле безнең тагын 5 тапкыр җыеласы бар төрле өлкәләрдә, төрле районнарда. Безне анда рөхсәт итеп йөртүче, оештыручы бөтен яктан да Ринат Зиннурович бөтен хатын-кызлар исеменнән бик зур рәхмәт сезгә! Рәхим итегез, Ринат Зиннурович!

*(Бүләкләү фәрманын Данис Шакиров укый)*

**Татар милләтенә күрсәткән олы хезмәтләре өчен Бөтендөнья татар конгрессы иҗтимагый берләшмәләренең Халыкара берлеге медале белән:**

1. **Исхакова Кадрия Рәфис кызы** – Магнитогорск шәһәренең Халыклар дуслыгы йортының татар мәдәнияте бүлеге мөдире, Магнитогорск шәһәре җирле татар милли-мәдәни мөхтәрияте рәисе урынбасары
2. **Нәбиева Нәфисә Фатыйхҗан кызы** – Башкортстан Республикасы Нефтекама шәһәре татар милли-мәдәни оешмасының бүлек мөдире

«**Муса Җәлилнең тууына 110 ел тулу уңаеннан»
истәлекле медале белән:**

1. **Колесникова Лена Рафыйк кызы** - Чиләбе өлкәсе татарлары конгрессы Башкарма комитеты рәисе
2. **Үлмәсколова Гөлсинә Хәйдәр кызы** – Кыргызстан Республикасының “Туган тел” татар-башкорт мәдәният үзәге президенты.

**Бөтендөнья татар конгрессы башкарма комитетының
Рәхмәт хаты**:

1. **Зәйнетдинова (Фатехова) Наилә Әсгать кызы** – «Рух» Продюссерлык үзәге генераль директоры, «Медина» ансамбле җитәкчесе, Мәскәү шәһәре «Ак калфак» оешмасы җитәкчесе
2. **Әбсәләмова Альбина Фаил кызы** - Оренбург шәлләре» предприятие директоры, Оренбург җирлегенең «Ак калфак» оешмасы җитәкчесе
3. **Бариева Гүзәлия Галимулла кызы** – Татарстан Республикасы Балтач районы Борбаш авылы мәктәбе директоры, җирлектәге “Ак калфак” татар хатын-кызлары оешмасы җитәкчесе
4. **Галимова Тәнзилә Минневәли кызы** - Башкортстан Республикасының “Төмәнәк” татар иҗтимагый тарихи мәдәни үзәге җитәкчесе
5. **Мөхәмәдуллина Римма Нури кызы** – Омск шәһәре татар милли-мәдәни мөхтәрияте каршында эшләүче «Умырзая» халык ансамбле солисты
6. **Сәхәбетдинова Гөлнәфис Галимҗан кызы** – Ульян өлкәсе Мәләкәс районы «Ак калфак» хатын кызлар оешмасы җитәкчесе
7. **Хамзина Рәшидә Камил кызы –** шәхси эшмәкәр, Новосибирский өлкәсе татар мәдәният үзәгенең «Ак калфак» клубы җитәкчесе
8. **Хөснуллина Лилия Хәсәнҗан кызы** – Татарстан Республикасы Чирмешән районы мәдәният йорты сәнгать җитәкчесе, районның «Ак калфак» оешмасы җитәкчесе
9. **Шакирова Гөлсинә Шафыйкъ кызы** – Биектау районы Мәмдәл мәдәният йорты директоры, районның «Ак калфак» оешмасы җитәкчесе
10. **Хафизова Гөлсинә Сәетҗан кызы** - Азнакай муниципаль районының мәдәният идарәсе җитәкчесе, җирле “Ак калфак” оешмасы әгъзасы

**Ринат Закиров:** Бу залда бик күп таныш йөзләр безнең өчен. Мин конгресста 15 ел эшлим. Менә шушы дәвердә бик күпләрегез татар тормышын булдыруда, җигелеп тартып эшләүче ханымнар, туташлар. Ә инде яңа яшьләрнең килүе безнең өчен тагын да куанычлы. Без хатын-кызларыбызга бик зур өметләр баглыйбыз. Бу залның күркәмлеге генә түгел, ак калфак киеп куеп кына хатын-кызның бөтен сыйфатларын күрсәтеп бетереп булмый, ләкин ул аның башы. Үз-үзен тотышыннан, хатын-кызның белеменнән безнең җәмгыятьтәге мөнәсәбәтләр урнаша.

Шуңа күрә без бөтен җирдә хатын-кызлар оешмаларында тәрбия мәсьәләсе алгы планда булырга тиеш дип әйтеп киләбез. Һәм шулай булачак та, чөнки татар дөньясы төрле кырлы, төрле яклы. Сез бик күп юнәлештә эшләр алып барасыз. Сез аны барсын да беләсез. Бу безнең өчен мөһим эшләр. Татарны татар итеп яшәтер өчен безгә эшмәкәрләребез дә кирәк, бизнесменнарыбыз да кирәк. Гөрләтеп бөтен дөньядан ике елга бер меңләгән татар яшьләренең килүе дә куанычлы әйбер.

Соңгы елларда яңадан аякка баскан татар хатын-кызлары хәрәкәте – ул безнең бик зур көчебез һәм бик зур киләчәгебез. Чөнки күп әйберләр хәл ителгән заманда менә шушы тавык чүпләп бетермәслек эшләр сезнең өскә төшә. Татарның ашлары да, йолалары да, киемнәре дә бик күп өлкәләр шушы эшне бергә берләштерә. Без моны сезгә өметләнеп тапшырдык. Кадрия Рәесовна минем белән 2-3 тапкыр елга шушындый мастер класслар үткәрү мәсьәләсен сөйләшә. Мин моңа бик куанам. Әгәр дә бирегә Казанга шушы мастер классларда аларны чарламыйсың икән, ул һәрберсе үзенә генә аны үстерә алмый. Шуның өчен аралашырга кирәк, берләшергә кирәк.

Бу әйберләрне чын мәгънәсендә татарның яшәү рәвеше итеп үстерергә кирәк. Без күп җирләрдә эшмәкәрләргә әйтәбез: “Татар кухнялары, татар кафелары, татар рестораннары ачыгыз”, - дип. Ләкин аның нигезе юк бүгенге көндә. Аны ачып та карадылар, ә татар ашлары пешерүчеләр юк дәрәҗәсендә. Безнең халкыбыз бик күп җирләргә таралган. Шуңа күрә шуны яңадан торгызыр өчен эшмәкәрләргә нигез булсын өчен әгәр дә сез хатын-кызлар оешмалары бездә әзерләнгән ашларны пешерүчеләр бар дип әйтәсез икән, минем иманым камил, татар рестораннары да, татар кафелары да һәм гомумән татар ашлары төрле төбәкләрдә, төрле илләрдә ачылачак, булачак.

Без шушы юнәлешләрдә эшлибез. Бу безнең төп оешмаларыбызның уртак эше. Сезнең күпләрегезнең улларыгыз, киленнәрегез, кияүләрегез, балаларыгыз безнең оешмаларны җитәклиләр, шушы эшләрдә катнашалар. Шуңа күрә мин хатын-кыз оешмаларына төп эшне тартып бара торган егетләрне-кызларны үстереп тәрбияләгән өчен сезгә үземнең рәхмәтлремне җиткерәм. Ул чыннан да шулай булырга тиеш тә. Әлбәттә, “Ак калфак” оешмалары ул безнең милли тормышның төбе, милли үзаңны, милли әхлакны, милли асыл гадәтләрне торгызу буенча төп эшләребез менә шушы юнәлештә булырга тиеш дип саныйм.

Безнең бик күп горурланырлык эшләребез бар. 25 ел конгресска. Конгрессның эш чорында безнең бик күп илләрдә, бик күп җирләрдә яңадан яңа оешмалар утып тора, татарлар яшәгән төбәкләр елдан ел ачыла бара. Без Ауропа татарларын бергә берләштереп, Ауропа татарлары альянсы оештырдык. 22 илдән оешмалар хәзер даими җыелалар. Без Европа киңлекләрендә Сабантуйлар уздырабыз. Быелгы Европа Сабантуе 1 июльдә Литвада узачак. Ә инде 25 майда Франциянең Париж шәһәрендә атаклы Эйфель башнясы янында, Марс кырында татарның Сабантуе узачак.

Без бөтен Ауропадагы үзебезнең оешмаларга мөрәҗәгать иттек. Алар үзләрендәге халыкны җыеп автобусларга утыртып алып киләчәкләр. Әлбәттә, без сезгә дә мөрәҗәгать итәбез. Кемнәрнең туганнары, танышлары анда бар, кемнәр үзегез бара аласыз, рәхим итегез! 25 майда Эйфель башнясы янында Сабантуй була.

Дөрес, кул чабарга мөмкин. Чөнки кайсы халыкта әле шушындый бердәмлек бар. Безнең бердәмлек күпләргә үрнәк булырлык. Безгә шулай ди әйтәләр дә, татарлар, сез бердәм дип. Бу чыннан да шулай, чөнки кайда гына узмасын, менә Федераль Сабантуйлар төрле төбәкләргә күчеп йөри, Бөтенроссия авыл Сабантуйлары төбәктән төбәккә күчеп йөри, авылларыбызның бердәмлеген, гүзәллеген күрсәтә торган шушы Сабантуйлар яңадан аякка басты.

Ә инде быел безнең татар конгрессының иң-иң чараларның берсе – ул август аенда узачак VI Бөтендөнья татар конгрессы съезды. Ул 2-6 август көннәрендә Казанда узачак. Без сезгә дә мөрәҗәгать итәбез. Квоталарны инде оешмаларга җибәрдек. Шушы квоталар эчендә татар хатын-кызлары да булачак. Без шулай дип өметләнәбез. Калфакларыгызны, матур киемнәрегзне киеп, шушы съездга килерсез дип өметләнәбез. Шушында очрашулар насыйп булсын һәм гомумән нинди генә илдә, нинди генә җирләрдә милләттәшләребез яшәмәсен, Казанга тартылу һәм бердәм рәвештә омтылышларыбыз, үсеш баскычлары ул безгә бик кирәк һәм киләчәктә дә дәвам итсен иде. Сезгә уңышлар телим! Киләчәктә очрашулар насыйп булсын.

**Кадрия Идрисова:** Бик зур рәхмәт, Ринат Зиннурович!Хөрмәтле җәмәгать, ахырына якынлашабыз. Һәм мин бер нәрсәне әйтергә китеш булам. Менә безнең бик күп еллар Уфа шәһәрендә Башкортстанның хатын-кызлар оешмасын җитәкләгән Кифая апабыз якты дөнья белән саубуллашканнан соң, әле без күмәкләп җыелганыбыз юк. Аның рухына дога кылыйк. Догадан калдырмыйк Кифая апабызны. Ул безнең бик тырыш хатын-кызыбыз иде.

Һәм икенчесе, бүген бик күп сүзләр булды бәби алып кайту, балаларны үстерү турында. Лениногорск шәһәренең “Ак калфак” җитәкчесе бүгенге көндә бәбие белән утыра. Бәби алып кайттык без. Әтнәдә Алиябез бәби алып кайтты. Аныкына инде 3 ай булды. Һәм инде Питерның “Ак калфак” оешмасы яшьләр бүлеге җитәкчесе Ренатабызның малае бар. Узган ел ул чыгыш ясаган иде. Без аны сер итеп саклаган идек. “Ак калфак”та эшли башлаганчы 6 ел бәбие булмаган хатын-кызыбызның “Ак калфак” та эшли башлагач бәбие булды.

Монда фикерләр булды. Үзебезнең җыен башланып киткәнче, менә без хатын-кызларыбыз җыелабыз, Сөембикә дип бик күп сүзләр әйтәбез, сөйлибез, Сөембикәне һәрвакыт, һәрдаим үзебезнең үрнәгебез итеп күрәбез. Ә менә безнең хатын-кызларыбызның теләге Казан шәһәренең бер урамына Сөембикә исемен бирү. Без үзебезнең делегатлар исеменнән үзебезнең фикер белән Президент Аппаратына хат язсак, сез ризамы?

Риза булганнарны тавыш бирүләрен сорыйбыз.

Төшерегез.

Каршылар юктыр бит?

Рәхмәт, кызлар!

Хәзер Бөтендөнья татар хатын-кызлары җыенында яңгыраган чыгышларда күтәрелгән мәсьәләләр буенча сезнең игътибарыгызга җыенның резолюция проектын тәкъдим итәбез. Резолюция язмача рәвештә һәрберегезгә таратылган. Нигездә резолюцияне кабул итәбез дигән хатын-кызларның тавыш бирүләрен сорыйбыз.

Кемнәр резолюцияне кабул итә кулларыгызны күтәрегез.

Төшерегез.

Каршылар? Юк.

Битарафлар? Юк.

Бердәм кабул ителде. Рәхмәт!

Җыенда яңгыраган һәм чыгышларда күтәрелгән тәкъдимнәрне өстәп, резолюцияне Бөтендөнья татар конгрессы сайтына эләчәкбез.

Ринат Зиннуровичның фикере бар иде. Мин әйтәм Ринат Зиннурович, сезнең авыздан чыксын инде дигән идем. Без бит 2 елга хәзер йөкләмә алабыз, Ринат Зиннурович. Ул фикер урынында калмы ул?

**Ринат Закиров:** Залда утырган ханымнар, туташлар ничек хәл итә, без шул юнәлештә эшләячәкбез. Мин үзем шулай уйлыйм. Форумнарны инде шактый оештырдык. Җыеннар елдан ел көчәя бара. Залда утырган ханымнарның сыйфаты да үзгәрә бара. Без моны күреп торабыз. Чөнки киемнәребез дә икенче. Үткән форумнарга килгәндә сәхнәдә кия торган чуар күлмәкләр дә җитәрлек иде. Бүген андыйлар күренми. Бүген инде затлы күлмәкләрдән, затлы калфаклардан. Шуңа күрә без Кадрия Рәесовна белән сөйләштек тә, киләсе елга яшьләр форумы кебек үк ике елга бер уздырыла торган съездлар форматына күчәрбез. Аңа делегатлар сайларга кирәк булачак, делегатлар булып кына киләргә мөмкин булачак. Ләкин аның саны кимемәячәк, киресенчә, артачак кына. Без киләчәктә 600-700 кешене шушы съездларда җыярбыз дип уйлыйбыз. Бу хатын-кызлар хәрәкәте өлгереп җиткән дигән мәгънәне аңлатачак, чөнки сездның форматы да икенче, карарлары да икенче. Съезд – ул җыен гына түгел. Сезда кабул ителгән карарлар – ул хөкүмәт өчен дә игътибарга карарга лаеклы булачак.

2018 елда Бөтендөнья татар яшьләре форумы планлаштырылган. Ул инде билгеле. Әгәр дә 2019 елга Бөтендөнья татар хатын-кызларының беренче съезднын куйсак, шуны хупласагыз, без шушы юнәлештә эшләрбез.

**Кадрия Идрисова:** Бик зур рәхмәт!Кызлар, безнең өстә бу бик зур йөк. Безгә бу йөкләмә. Без моны дөрес итеп аңлыйк. Безнең эшчәнлегебез тагын да камилләшергә тиеш. Булыр дип ышанам. Сез ышанычлы хатын-кызлар.

Киләсе ел без ныклап төп нигез төшенчәсенә күчәбез. Төп нигез, соңгы васыять, килен-кайнана, төп йорт төшенчәләрен күтәрәбез һәм 3 яшькә хәтле бала тәрбияләү. 3 яшьтә баланың мие 80% үсешкә җитешә олы кешенеке кебек. Менә шуннан уйлагыз, 3 яшькәчә балага без нинди тәрбия биреп калырга тиешбез. Бу бик зур игътибарны сорый торган, безнең эшчәнлеккә керә торган өлешебез. Без сезнең белән, Аллабирса, шуңа тотыначакбыз.

Ә хәзер төп нигезгә безнең Туфан абыебыз безгә нәрсә әйтеп калдырган? Ул безгә әйтеп калдырган кебек тоелды. Бөтен халык өчен әйтеп калдырган. Үзенең төп нигезенә, төп яшәгән йортына кайтып, Маратхуҗадагы өе янында коймасына сөялеп, ясаган чыгыш сезгә күрсәтәсем килә. “Татарның әхлак кодексы” дигән әйбер язылган безнең. Ул Туфан абыйның язмасында. Менә шушыны мин һәрберегезгә җибәрәчәкмен.

*Видеоряд.*

Менә күрдегез, таныштыгыз аның фикерләре белән. Гомумән, аның “Нигез ташы” дигән әсәрләрен карасагыз, безнең өчен Туфан абыйның язмалары, әсәрләре менә шушы татарның әхлак кодексына нигезләнергә тиеш. Туфан абый рухына да үзебезнең намазлардан калдырмыйча дога кылсагыз иде. Гомумән, шул адәр фикерле безнең язучыбыз. Безгә нигез салып калдырган язучыбыз.

Безнең Бакудан килгән хатын-кызыбыз бар. Миссиябез дәвам итә. Без “Калфак туе”нда очрашачакбыз сезнең белән. Беренче өлешне без “Туган тел” белән дә йомгакламыйбыз. Пленар утырышның икенче өлеше – “Калфак туе”. Ул Казан Ратушасында үтә. Анда кергәч, беренче катта сату, сәүдә нокталары була. Нәрсә телисез алырга, аннан алып була. Икенче катның I залында күргәзмә, берничә кешенең күргәзмәсен куйдык. II залда һөнәри дәресләр, без үткән елны 4 кешене һөнәри дәрес алган булсак, быел без 12 кешедән һөнәри дәрес алабыз. III залында “Калфак туе”. Әйдәгез, бергәләп шунда рәхим итик! Башта ашап киләбез, аннан эшебезне Казан Ратушасында дәвам итәбез. Хушыгыз, сау булыгыз, исәнлек-саулык! Автобуслар каршыда тора, чыгып шунда утырабыз.